Rusija ima dokaze da teroristi u Siriji koriste strano naoružanje - 01.07.2017, Sputnik Srbija\nRuska strana prikupila je neoborive dokaze o tome da teroristi u Siriji koriste inostrano naoružanje i municiju, saopštio je diplomatski izvor. 01.07.2017, Sputnik Srbija\n22:50 01.07.2017 (Osveženo: 22:51 01.07.2017)\n© AFP 2021 / MAHMOUD TAHA Sirijski pobunjenici drže FN-6 prenosivi protivvazdušni sistem u predgrađu Homsa\nRuska strana prikupila je neoborive dokaze o tome da teroristi u Siriji koriste inostrano naoružanje i municiju, saopštio je diplomatski izvor.\nOn je dodao da su ruski oficiri Centra za pomirenje neprijateljskih strana u Siriji danas zabeležili 48 napada iz minobacača na četvrt Kabas u istočnom predgrađu Damaska s položaja nelegalnih naoružanih formacija u Ejn el Termu i Džobaru.\n„Pored toga, ruski ofiviri su prikupili neoborive dokaze o tome da teroristi koriste inostrano naoružanje i municiju: fotografisani su ostaci municije strane proizvodnje sa serijskim brojevima“, rekao je izvor.\nU četvrtak je diplomatski izvor saopštio da terorističke organizacije u Siriji spremaju provokacije uz korišćenje hemijskog oružja u jednoj od oblasti provincije Dera.


28.10.2021. / 11:05\nMOSKVA – Jedina kompanija zadužena za izvoz i uvoz električne energije u Rusiji “Inter RAO” za devet mjeseci 2021. godine povećala je izvoz struje 1,8 puta u odnosu na isti period 2020. godine, dostigavši brojku od 15,619 milijardi kilovat-sati, što je rekord u posljednjih deset godina.\nEkonomski pokazatelji izvoza struje iz Rusije tokom devet mjeseci 2021. dostigli su maksimalan nivo, navode iz kompanije.\nMeđu glavnim faktorima koji su pojačali dinamiku izvoza struje u Finsku i baltičke zemlje navodi se rast potrošnje u uslovima hladne zime i proljeća 2021. godine, kao i toplog ljeta, koje je izazvalo smanjeni protok vode i smanjenu proizvodnju u vjetroparkovima.\nJoš jedan faktor rasta izvoza ruske struje jeste rast cijena energenata i cijena taksa na emisiju ugljen-dioksida u Evropi.\n“Inter RAO”, jedina kompanija u Rusiji zadužena za izvoz i uvoz električne energije, upravlja aktivama u Rusiji, kao i u zemljama Evrope i Zajednice nezavisnih država.\nUkupni kapacitet elektrana kompanije je 30,7 gigavata.\nPočetkom oktobra Rusija je povećala izvoz električne energije u Kinu za čak 90 odsto, napominje “Ruska riječ”. Srna\nTagovi: izvoz strujerusija


Zvanični Beograd ćuti, a proevropska i proruska opozicija različito o dešavanjima u Ukrajini - European Western Balkans\nZvanični Beograd ćuti, a proevropska i proruska opozicija različito o dešavanjima u Ukrajini\nAutor EWB 24. 02. 2022. 25. 02. 2022.\nZastave Ukrajine; Foto: Flickr / Irina\nBEOGRAD – Dok će stav Srbije prema sukobu u Ukrajini biti poznat sutra nakon druge sednice Saveta za nacionalnu bezbednost i obraćanja naciji predsednika Srbije u 18h, opozicione partije uglavnom su iznele svoje pozicije. Desno orijentisane i proruske bliže su stavu da je sukob u Ukrajini problem između velikih sila, te da bi Srbija trebalo da zadrži svoju neutralnost i ne pridruži se sankcijama Rusiji. Proevropske stranke i pokreti fokus su stavili na obustavljanje vojnih akcija, izražavajući svoju solidarnost sa građanima Ukrajine.\nIz Stranke slobode i pravde (SSP) poručili su da “građani Srbije bolje od svih drugih u Evropi znaju za sav užas i besmisao rata” i zato su pozvali na mir, obustavljanje vojnih sukoba u Ukrajini i povratak dijalogu, “kao jedinom načinu za trajno rešavanje međunarodnih sporova”.\n“Kriza u Ukrajini potvrđuje ispravnost borbe za poštovanje međuanrodnog prava i 1999. i 2008. godine i stoga smatramo da Srbije treba da podrži teritorijalni integritet i suverenitet Ukrajine, kao i svake druge države članice Ujedinjenih nacija”, navodi se u saopštenju. Iz SSP-a su pozvali državu, da u skladu sa mogućnostima i u što kraćem roku, ugroženom stanovništvu u Ukrajini uputi humanitarnu pomoć.\nPredsednički kandidat opozicione liste Ujedinjene Srbije izjavio je da je vojno rešavanje ukrajinske krize “neprihvatljivo zbog patnji civilnog stanovništa i zato što predstavlja narušavanje teritorijalnog integriteta države članice UN-a”.\n“Srbija je prošla kroz takvo traumatično iskustvo 1999. godine i 2008. godine kada smo se suprostavili sili kojom nam je otimano Kosovo. To nam daje moralni osnov da i danas, kao i tada, stojimo uspravno i zalažemo se za poštovanje međunarodnog prava, a ne prava jačeg u međunarodnim odnosima“, izjavio je Ponoš.\nPokret slobodnih građana (PSG) izričit je u stavu da bi zvanični Beograd morao da osudi vojnu agresiju izvršenu od strane Rusije na teritoriji Ukrajine. U saopštenju su osudili invaziju Rusije i naveli da bi Srbija u morala da pruži svu potrebnu pomoć ukrajinskim građanima.\n„Kako bi se zaustavilo dalje podrivanje bezbednosnih i ekonomskih temelja Evrope, neophodno je momentano obustavljanje ruskih vojnih operacija i čvrsto opredeljenje da se kriza reši diplomatskim putem u okvirima koje postavlja trenutno važeće međunarodno pravo“, navodi se u saopštenju.\nPSG je izrazio nadu da će „EU i SAD pronaći način da pomognu državi i narodu Ukrajine kako bi se izbeglo stradanje nedužnih žrtava i kako ovaj slučaj ne bi dobio razmere nekontrolisanog sukoba svetskih razmera\nKoalicija “Moramo” izražava svoju solidarnost sa građanima Ukrajine i iskazuje “duboku tugu zbog svakog ljudksog života koji je u ovom sukobu izgubljen”. “Mi građani Srbije i celog Balkana znamo da se ratovi prelamaju preko nedužnih ljudi. Apelujemo da se hitno zaustavi vojna intervencija, da se poštuje suverenintet država priznat međunarodnim pravilima, a pre svega da se zaštiti stanovništvo”, objavio je Možemo na svojim društvenim mrežama.\nPredsednik Demokratske stranke (DS) Zoran Lutovac i potpredsednica DS-a Dragana Rakić osudili su kršenje međunarodnog prava i bombardovanje Ukrajine.\nOpozicione partije sa desnog ideološkog spektra apelovale su danas na vlast u Srbiji da “ne podleže pritiscima” i ne pridruži se sankcijama zapadnih zemalja Rusiji.\nPatriotski blok za obnovu kraljevina Srbije, koji čine desno orijentisane stranke i pokreti okupljeni oko Dveri, poručio je da je “srpski narod protiv uvođenja sankcija Rusiji” i dodali da ako bi se to dogodilo da bi to imalo “nesagledive posledice po naš bezbednosni, ekonomski i istorijski subjektivitet”.\n“U političkom smislu značio bi automatsku ostavku Aleksandra Vučića i njegove Vlade i odlazak u večinu sramotu”, saopštio je ovaj blok i dodao da ukoliko se sankcije Rusiji uvedu, da će prvog dana po dolasku na vlast ukinuti te sankcije i uspostaviti “poredak u odnosima između dve zemlje zasnovan na strateškom partnerstvu i bratskoj ljubavi”.\nKoalicija NADA pozvala je danas Vladu Srbije da u sukobu Rusije i Ukrajine ne zauzima ni jednu stranu i da pripremi državni budžet za subvencije građanima zbog skoka cene gasa. Kandidat koalicije NADA za predsednika Srbije Miloš Jovanović rekao je da ne razume Zapad i osude ruskog napada na Ukrajinu, jer je Zapad na najgori mogući način kršio međunarodno pravo prilikom bombardovanja Srbije 1999. godine.\n“Srbija treba spremno da dočeka nastupajuću krizu u cenama energenata, pripremi svoj budžet za subvencije građanima i da se ne meša u sukob ni po koju cenu”, kaže Jovanović. Stava je da Srbije niti treba da na nagovor EU zavodi sankcije Rusiji i osuđuje njihove poteze, niti da prizna nezavisnost Luganska i Donjecka.\nStranka Dosta je bilo saglasna je u stavu sa ostalim desnim partijama da Srbija ne bi trebalo da “zauzima stranu u tom sukobu i ne treba nikome da uvede sankcije”, ali i da treba da povuče sankcije prema Belorusiji. Za njih je rat u Ukrajini “posledica geopolitičkog sukoba velikih sila u poslednjih trideset godina na istoku Evrope. Kažu da se nato pod vodstvom SAD-a širio u pet talasa i stigao pred vrata Rusije, dodajući da je NATO odvajanjem Kosova i Metohije “otvorio Pandorinu kutiju napuštavanja principa nepovredivnosti granica suverenih zemalja”.\nPredsednik Socijalističke partije Srbije (SPS) i predsednik Narodne skupštine ocenio je za RTS da se Srbije ne sme pridružiti raznim osudama i sankcijama Rusije, jer zemlje koje to od Srbije nisu pomogle 1999. godine kada je Srbije bombardovana.\nU vladajućoj Srpskoj naprednoj stranci (SNS) još uvek su neopredeljeni. Srbija je pored BiH jedina zemlja u Evropi koja nije iznela svoj zvanični stav o ovom sukobu. Predsednik Srbije imao je jutros najpre sastanak sa ambasadorima Kvinte i EU, a nakon toga i sastanak Saveta za nacionalnu bezbednost. Kakav će položaj Srbija zauzeti i prema najavljenim sankcijama prema Rusiji, znaće se sutra posle 18h i obraćanja naciji predsednika Srbije.\nDačić: Srbija ne sme da se pridruži sankcijama Rusiji, dosta smo ginuli za druge\nOsuda i sankcije Rusiji: Hoće li Srbija biti “rupa na persijskom tepihu”?\nHodžaj: Priština za nastavak dijalog, ali sa jasnim ciljevima\nTanjug 19. 09. 2019.\nKurti u autorskom tekstu za FAC: Brz dogovor sa Beogradom – dobar; dobar dogovor – bolji\nEWB 10. 03. 2020.


Srbija: Vlada kontinuiteta / Srbija / zone / home page - Osservatorio Balcani e Caucaso Transeuropa\nSrbija: Vlada kontinuiteta\nSrbija: igre oko premijerske fotelje 27.03.2013.\nZgrada Vlade Republike Srbije (foto Matija )\nPredstavnici vladajućeg bloka su u kontaktima sa predstavnicima Evropske unije stavljali do znanja da sada imaju natpolovičnu većinu u parlamentu i da će im to omogućiti da brzo sprovedu reforme i tako načine novi korak ka ulasku u EU. Ali, niko još pouzdano ne zna kako će politička volja koja je javno proklamovana i pred domaćom i pred međunarodnom javnošću biti realizovana\n29.04.2014. - Dragan Janjić Beograd\nNisu sporna rešenja već spremnost da se ona sprovedu, rekao je povodom izbora nove vlade premijera Aleksandra Vučića ugledni ekonomista Vladimir Gligorov. Na tu jezgrovitu opasku mogla bi da se svede većina izazova pred kojima stoji Vučićeva vlada, na rečima snažno orijentisana ka reformama, ali bez jasnih i konkretnih programa koji treba da je dovedu do cilja.\nKao što to obično biva, realni praktični dometi vladajućih struktura često se pokažu na oko sitnim detaljima. Tako je vladajuća Srpska napredna stranka (SNS), koja je snažno je opredeljena za razvoj medijskih sloboda, prošlog vikenda izdala saopštenje u kome je optužila Radio televiziju Srbije (RTS, javni servis) da sistematski radi protiv te stranke i Vučića. Saopštenje je izdato sat vremena uoči premijerovog ekspozea, u kome je on naglasio podršku slobodi medija.\nPovod za saopštenje SNS-a je bilo relativno benigno gostovanje šefa deska jednog dnevnog lista u jutarnjem programu RTS-a u kome je bilo kritičkih opaski i pitanja u vezi sa novom vladom. SNS, istina, u saopštenju uopšte nije navela na koju emisiju tačno misli, ali je to bilo jasno iz kontektsta. Tako su se mediji i novinari našli u nekoj vrsti kafkijanske atmosfere, ne znajući tačno ni za šta su optuženi.\nOvakav pristup vladajuće stranke u suprotnosti je sa osnovnim postulatima medijskih sloboda a novinarska udruženja su ga okarakterisala kao očigledan pritisak na medije. Sledstveno tome, nameće se pitanje da li će vladajuća partija imati isti pristup i u drugim sektorima čiju temeljitu reformu obećava, poput ekonomije i pravosuđa, odnosno da li će javno proklamovani ciljevi biti dramatično različiti od onoga što se događa u praksi.\nU političkom smislu nova vlada je vlada kontinuiteta, i po sastavu i po idejama koje zagovara i po tome što u njoj odlučujuću reč imaju Vučić i SNS. Pre dve godine oni su takođe obećali ubrzane reforme i ubrzavanje evrointegracija. U evrointegracijama su načinili ozbiljan napredak jer su, sa početkom direktnih pregovora sa Kosovom, otvorene nove perspektive pred Srbijom. Napretka ima i u borbi protiv korupcije, ali još nijedan ozbiljan slučaj nije do kraja procesuiran na sudu, dok na drugim sektorima nije bilo većih pomaka.\nFormalno gledano, glavni koalicioni partneri su Socijalistička partija Srbije (SPS) i njen lider Ivica Dačić, koji je do sada bio premijer, a ubuduće će biti prvi potpredsednik vlade (funkcija koju je do sada imao Vučić) i ministar inostranih poslova. Time je Vučić delimično izašao u susret željama pojedinih funkcionera u Briselu koji Dačiću, kako navode srpski mediji, pripisuju zasluge u pregovorima sa Kosovom.\nNova vlada neće imati ministarstvo za Kosovo, što pokazuje da Vučić ostaje pri stavu da nije reč o pitanju koje ima prioritetan značaj. Kosovom će se, kako je najavljeno, baviti cela vlada, a logično je pretpostaviti da će u pregovorima sa Prištinim važno mesto imati premijer i ministarka bez portfelja zadužena za evrointegracije Jadranka Joksimović, funkcionerka SNS-a.\nVučić i njegova stranka, dakle, i formalno preuzimaju ingerencije u odnosu na Kosovo i EU. Teoretski je moguće da u kosovske pregovore bude uključen i Dačić, ali bi to značilo da Srbija Kosovo počinje da tretira kao spoljni problem. Vučić će svakako biti oprezan, a ako uključi Dačića, to će značiti da je odlučio da načini još jedan simoličan korak u odnosu na kosovski problem.\nVučić i SNS su se pre izbora nove vlade potrudili da javno i jasno stave do znanja da će, zahvaljujući apsolutnoj većini koju stranka ima u parlamentu, svaki ministar koji „ne radi dobro“ moći brzo da bude smenjen. U praksi to znači da će vlada govoriti „jednim glasom“, i to Vučićevim, da vladajući smatraju da koaliciono partnerstvo ima sekundarni značaj i da imaju mogućnost da brzo i oštro kazne svaku eventualnu „neposlušnost“ ministara ili partnera.\nPredstavnici vladajućeg bloka su, kako navode obavešteni izvori, u kontaktima sa predstavnicima Evropske unije (EU) stavljali do znanja da sada imaju natpolovičnu većinu u parlamentu i da će im to omogućiti da brzo sprovedu reforme i tako načine novi korak ka ulasku u EU. Ali, niko još pouzdano ne zna kako će politička volja koja je javno proklamovana i pred domaćom i pred međunarodnom javnošću biti realizovana.\nShvatajući da su reforme privrede i finansijskog sektora neophodne, Vučić je pre godinu dana inicirao rekonstrukciju vlade u koju su ušla dvojica eksperata. Ministar privrede postao je Saša Radulović, a ministar finansija Lazar Krstić. Njihovi napori nisu, međutim, dali odgovarajuće rezultate. Radulović je neposredno uoči raspisivanja vanrednih izbora podneo ostavku optuživši Vučića i SNS da su blokirali reforme, a Krstić je ostao u vladi i biće ponovo ministar finansija.\nReč je, zapravo, o tome da su Vučić i SNS, neposredno se suočivši sa socijalnim buntom koji bi mogli da izazovu oštri rezovi u privredi, ustuknuli. Radulović nije imao razumevanja za takav postupak pa je formirao političku partiju, ali na vanrednim izborima nije prešao cenzus od pet odsto. Krstić je prihvatio političku volju kao silu protiv koje ne može i nagrađen je obnavljanjem mandata.\nZadatak pred kojim nova srpska vlada stoji je isti – smanjiti ogromnu potrošnju, otvoriti nova radna mesta, stvoriti delotvorne institucije i smanjiti korupciju. Razlika je u tome što SNS sada ima apsolutnu većinu, kao i u novim kadrovskim rešenjima za ključna mesta koja se tiču privrede. Novi ministar privrede je ekspert Svetske banke Dušan Vujović, a nova ministarka državne uprave Kori Udovički, koja je posle smene režima Slobodana Miloševića bila najpre ministarka energetike, a zatim guvernerka Narodne banke Srbije. Oboje su eksperti sa međunarodnom reputacijom.\nNedostatak novca delom se može nadoknaditi prodajom preostalog „porodičnog srebra“, što je Vučić i najavio rekavši da trebna očekivati privatizaciju Telekoma Srbije i Elektroprivrede Srbije (EPS). Nefunkcionalnost institucija i nepoverenje stranih i domaćih investitora i građana u njih u ovom trenutku izgleda kao nepremostiv problem.\nAtmosfera koja vlada u srpskom društvu ne nagoveštava spremnost na reforme i porast poverenja u institucije, bez kojih nikakve ozbiljne promene ne mogu biti izvedene. Stanovništvo kao ključni centar moći vidi političke partije a ne državu i njene institucije. Tako se, recimo, u proteklih godinu dana u SNS učlanilo između 60 i 70 hiljada ljudi. Stranka tvrdi da to čine zbog političkih uverenja, ali višedecenijsko iskustvo ukazuje da je osnovni motiv očekivanje da članstvo u partiji pomogne u rešavanju ličnih problema, poput zapošljavanja, školovanja dece, lečenja i ostvarivanja drugih privilegija.


Prezentacija aktivnosti Caritasa Šapca u projektu nemačke organizacije GIZ\nCaritas Šabac svoje usluge i aktivnosti predstavio je u okviru novog projekta Program podrške preduzećima koja imaju pozitivan uticaj na mlade - Ekonomski podsticaj za društveni uticaj! Predstavljanje programa Nemačke organizacije za međunarodnu saradnju GIZ. Naša organizacija našla se među dvadesetak društveno odgovornih organizacija sa vizijom, koja podstiče i razvija socijalno preduzetništvo.\nOvo je bila prilika da predstavimo svoje usluge Pomoć u kući, Servis za pranje i hemijsko čišćenje, Dnevni boravak za osobe sa intelektualnim poteškoćama i mentalnim smetnjama, kao i socijalnu ekonomiju i našu Avliju održivog razvoja u Bogatiću.\nProjekat Podsticanje zapošljavanja mladih, u okviru koga se realizuje Program podrške preduzećima koji imaju pozitivan uticaj na mlade. Program ima za cilj da razvije socijalno preduzetništvo u Srbiji, te je odabrano 21 preduzeće koje će se prezentovati kao dobar primer hrabrih, originalnih, društveno odogovornih organizacija i podržati u okviru ovog programa.


Vesti online / Vesti / Ekonomija / Utiče li na Srbiju trgovinski rat Kine i Amerike?\nUtiče li na Srbiju trgovinski rat Kine i Amerike?\nTrgovinski rat Amerike i Kine koji je, uprkos raznim mirovnim pregovorima, na kraju ipak stupio na scenu, mnogi su već krstili kao svetski trgovinski sukob koji će malo koga ostaviti po strani. Kako bi u tome mogla da prođe Srbija u kojoj Kina sve više širi svoje poslove i kako na to utiču kineska investicija u "Smederevsku železaru" i činjenica da je trgovinski rat Amerika započela upravo uvođenjem carina na čelik.\nUz to, kako je nedavno rekao američki ambasador Kajl Skot, u Srbiji trenutno radi 100 američkih kompanija koje su investirale četiri milijarde dolara i zapošljavaju 18.000 ljudi.\nTrgovinski rat Amerike i Kine koji je, uprkos raznim mirovnim pregovorima, na kraju ipak stupio na scenu, mnogi su već krstili kao svetski trgovinski sukob koji će malo koga ostaviti po strani. Kako bi u tome mogla da prođe Srbija u kojoj Kina sve više širi svoje poslove i kako na to utiču kineska investicija u "Smederevsku železaru" i činjenica da je trgovinski rat Amerika započela upravo uvođenjem carina na čelik. Uz to, kako je nedavno rekao američki ambasador Kajl Skot, u Srbiji trenutno radi 100 američkih kompanija koje su investirale četiri milijarde dolara i zapošljavaju 18.000 ljudi.\n* "Borba protiv terorizma prioritet Šangajske organizacije"\n*"Gaspromnjeft da smanji cene goriva ili da ode"\n*Indija i Kina obaraju cenu nafte?\n- Ukoliko se gleda samo taj ekonomski odnos koji je već prerastao u rat Kine i Amerike, onda mi tu nemamo šta da se brinemo jer ni jedna ni druga strana nisu ovde uložile u proizvodnju tih artikala koji bi mogli eventualno da budu okarakterisani u međunarodnoj trgovini kao kineski, odnosno kao američki - kaže konsultant za strana ulaganja Mahmud Bušatlija.\n- Pre svega moramo voditi računa o tome da je u taj rat direktno uključena i EU i to može da nam zakomplikuje odnos prema evropskom tržištu - ističe Bušatlija.\n- Svi ekonomski ratovi su stvarno ratovi i oni štetu nanose pre svega tim neposrednim učesnicima“, ističe Bušatlija, koji smatra da će zbog ekonomskog sukoba EU i Amerike, Evropa imati velike probleme u komunikaciji sa Kinom.\nPrvo će se, ocenjuje on, pokazati ta indirektna šteta. Jer Kina će, kako objašnjava, morati da štiti svoj interes i koliko god oni preferencijala davali Evropi, da bi lakše ušli na evropsko tržište, to će remetiti njihove odnose ili sa Amerikom, ili sa Evropom.\nEvropa kao slabija ekonomija od američke će prva pokleknuti i čak i jedna Nemačka nije sigurna da može lako da preživi te sankcije.\nVidno je da se ona suprotstavlja američkim pritiscima koji je teraju u loše odnose ili sa Rusijom, ili sa Kinom, što će se odraziti na opštu situaciju - kaže Bušatlija.\nSVET Rusija i Kina treba da štite postojeće trgovinske režime\nEKONOMIJA Evropa nas još hrani i pere proizvodima iz "druge lige“\nSVET Rusija i Kina dale predlog za očuvanje jedinstva OZHO\nSubota 07.07.2018. 22:02\nMa prosto u tom ratu Srbija je najveći stradalnik.


Boing 737 prinudno sleteo na beogradski aerodrom\nNaslov: Boing 737 prinudno sleteo na beogradski aerodrom Sub 18 Okt - 17:24\nAvion Boing 737 - 800 nemačke kompanije "XL Ervejz", koji je leteo na relaciji Frankfurt-Antalija, jutros je u 7.47 časova, zbog kvara na levom motoru prinudno sleteo na beogradski aerodrom "Nikola Tesla“.\nU saopštenju Agencije za kontrolu letenja Srbije i Crne Gore navodi se da putnici i članovi posade nisu povređeni, kao i da je u avionu bilo 182 putnika i šest članova posade.\nKako "Blic" saznaje, putnici se trenutno nalaze u zgradi aerodroma, gde im aerodromsko osoblje i psiholozi pružaju pomoć. Putnici čekaju da po njih dođe drugi avion iz Nemačke s kojim će biti prebačeni do Antalije. Očekuje se da će avion sleteti u Beograd između 15 i 16 časova.\nKako prenosi televizija B92, avion je mogao da eksplodira u vazduhu, jer je pilot imao samo pet minuta za spasilački manevar i spuštanje letelice na najbliži aerodrom. Na teren su izašle po tri ekipe vatrogasaca i hitne pomoći, koje su ugasile plamen na motoru i izvukle putnike i članove posade iz aviona. Generalni direktor aerodroma Bojan Krišto kaže da je ovo najozbiljnija intervencija u protekle tri godine. Pilot, kapetan Milan Jovanović, koji je bio očevidac sletanja aviona sa zapaljenim motorom, kaže za B92 da je izbijanje požara na motoru jedan od najtežih problema sa kojim pilot može da se suoči tokom letenja.\nPrilikom sletanja aviona bio je vidljiv plamen na levom motoru, a brzom intervencijom vatrogasaca požar je ugašen i svi putnici su bezbedno evakuisani na pisti, navedeno je u saopštenju.\nPilot je kontroli letenja prijavio kvar na levom motoru po ulasku u vazdušni prostor Srbije i zatražio prinudno sletanje. Kontrola letenja postupila je po uobičajenoj proceduri i avion je bezbedno prizemljen.


Održan prvi sastanak Selekcionog komiteta\nU utorak, 22. aprila, održan prvi radni sastanak Selekcionog komiteta na kojem je proveden prvi krug selekcije korisnika sredstava fonda\nU prostorijama ALDI u.g., održan je prvi sastanak Selekcionog komiteta.\nNa sastanku je utvrđeno da je pristiglo 10 aplikacija i to od slijedećih firmi:\n“PORAT” d.o.o Foča\n“GRAND BOR” d.o.o Foča\n“JAVOR” d.o.o Foča\n“AS COMPANY” d.o.o Goražde\n“TVORNICA ALATA GORAŽDE” d.d. Goražde\n“HATA-COMERC” d.o.o Goražde\n“ĐOMIKS” d.o.o Foča\n“OMORIKA” d.o.o Foča\n“GALVANOPROMET” d.o.o Goražde\n“INOWEST” d.o.o Goražde\nSelekciona komisija je na ovom sastanku odlučivala za svaku aplikaciju u dvije faze, prva je usklađenost sa osnovnim kriterijima koje je svaki aplikant morao ispunjavati, a druga je administrativna usklađenost, odnosno provjera da li su aplikanti dostavili traženu dokumentaciju na način kako je to traženo. U prvoj fazi selekcije aplikanata utvrđeno je da tri aplikanta („Tvornica alata Goražde“, „Galvanopromet“ d.o.o. Goražde i „Inowest“ d.o.o. Goražde) ne ispunjavaju jedan ili dva osnovna kriterija (nema traženi minimalan broj zaposlenih i nema dokumentacije o korištenju zajmova od finansijskih institucija što podrazumijeva nepostojanje istih) i da zbog toga ne prelaze u drugu fazu selekcije.\nZa sedam aplikanata je odobren prelazak u drugu fazu selekcije aplikanata, s tim da je prije održavanja treninga iz finansijskog menadžmenta potrebno tražiti dodatne informacije (pismenim zahtjevima i provjerom na terenu) kako bi se utvrdile činjenice koje se nisu mogle utvrditi na sastanku a od značaja su za dalji tok selekcije.\nNakon pomenutih aktivnosti provjere na terenu i edukacije iz finansijskog menadžmenta, aplikanti će pripremiti finansijske planove koji će biti jedan od predmeta konačne ocjene i bodovanja koje će izvršiti selekcioni komitet na narednom sastanku.


Tutin: Uručeno 12 grantova za povratnike iz inostranstva – SNEWS\nTutin: Uručeno 12 grantova za povratnike iz inostranstva\nBy SNews 18. Avgusta 2021. 256 No comment\nU Tutinu je dodijeljeno još 12 grantova za pokretanje sopstvenog biznisa u okviru projekta “Reintegracija – podrška održivoj (re)integraciji povratnika u Srbiji” za korisnike iz Tutina.\nSvečano uručenje ugovora priređeno je uz prisustvo opštinskih zvaničnika, a dobitnike grantova je pozdravio i predsjednik opštine Salih Hot.\nU sandžačkim opštinama je ukupno uručeno 53 granta za korisnike iz raznih oblasti privrede.\nIz Opštinske uprave navode da je projekat “Re!ntegracija – podrška održivoj (re)integraciji povratnika u Srbiji” finansiran je od strane Bundesministerium für wirtschaftliche Zusammenarbeit und Entwicklung (BMZ) – Saveznog Ministarstva za ekonomsku saradnju i razvoj Republike Nemačke.\nPored njih, Nosilac projekta je ASB South East Europe, implementator IDC, a partneri na projektu su Opština Tutin, Grad Novi Pazar Opština Sjenica u partnerstvu sa Regionalna Razvojna Agencija Sandžaka – SEDA i Merhamet Sandzak – Oficijalna stranica.\nIzvor/Foto: Opština Tutin\nTagovi: „Reintegracija – podrška održivoj (re)integraciji povratnika u Srbiji“ Dodjeljeni grantovi Opština Tutin Salih Hot\nKorona uzima maha u opštinama Sandžaka


Mnogi će vas navoditi da prihvatite ulogu lidera, na vama je da odmerite svoje mogućnosti i granice\nU ljubavnom odnosu nova i dinamična dešavanja koja će vas pratiti početkom godine zahtevaju aktivnu ulogu ili spremnost na različite vidove prilagođavanja. Uživajte u svemu što unosi novu radost u ljubavni odnos ili prihvatite novu priliku od 01. februara. Ponekad će partner umeti iznenada da poremeti vaš emotivni ritam ili osnovno raspoloženje, ali vi nećete želeti da se pomirite sa nekom sporednom ulogom. Na sreću, vi ćete umeti brzo da se orijentišete prema onim zanimljivijim sadržajima ili novim "izvorima radosti". Zablistaćete u punom sjaju kada Venera bude tranzitirala kroz vaše sazvežđe od 23. juna do 19. jula. Budite oprezniji u periodu od 24. jula do 13. avgusta kako ne biste doneli neku ishitrenu odluku koja poremetila vaš odnos sa bliskom osobom. Očekuju vas dani radosti, dah ili dodir ljubavi u periodu tokom februara, marta, juna i posebno u periodu od oktobra meseca. Često ćete testirati sebe, ali i osobu sa kojom ste bliski – različiti izazovi koji su pred vama su i nova prilika da ulepšate svoj ljubavni odnos i da doživite neko čarobno iskustvo. Ako ste mladi ili slobodnog emotivnog statusa od 21. novembra, očekuju vas novi kontakti i neko ko će vas zaintrigirati. Novi ljubavni izazovi su pred vama, čak i onda kada se budete „skrivali“.\nPrati vas pozitivno okruženje i dinamika, tako da ćete početkom godine biti angažovani u mnogim važnim dešavanjima na poslovnoj sceni i umećete da prepoznate dobru priliku. Potrudite se da nametnete svoja poslovna rešenja, naročito u periodu tokom februara. Početkom marta bićete podstaknuti nečijom pričom o saradnji i imaćete dobru viziju, tako da ćete na uspešan ili efikasan način moći da završtite niz poslovnih dogovora na različitim stranama u periodu od aprila, tokom juna i oktobra meseca. Na vaše samopoudanje dodatno će uticati pozitivni komentari i sjajan "utisak" koji ćete ostavljati u širim poslovnim ili društvenim krugovima. Ako se bavite poslovima u domenu umetnosti, medija, trgovine ili edukacije angažovanje u prvoj polovini godine, doneće vam očekivane ili sjajne rezultate krajem godine. Mnogi će vas navoditi da prihvatite ulogu lidera, na vama je da odmerite svoje mogućnosti i granice.\nAstrolog Ana Rakić horoskop astrologija godišnji horoskop


Preduzetništvo mladih jača ekonomiju\nAplikacija koja meri nivo alkohola u krvi i suncobrani sa solarnim panelima samo su neki od rezultata “Karavana omladinskog preduzetništva”, čija je završnica svečano obeležena u dvorištu Rektorata Univerziteta u Beogradu. Namera zajedničkog projekta PKS, RAS i Privrednog foruma mladih, bila je da mlade upozna sa prednostima preduzetništva i da ih ohrabri i motiviše da pokrenu sopstveni biznis.\nAleksandar Kemiveš, direktor Odeljenja za strateško planiranje, razvoj i analize, Privredne komore Srbije (PKS) ukazao je da su “Karavan omladinskog preduzetništva” podržali uspešni privrednici i preduzetnici koji su mladima preneli znanje, iskustvo i put do uspeha. Evropska komisija karavan je proglasila najboljim nacionalnim projektom u sektoru omladinskog preduzetništva, podsetio je predstavnik PKS na svečanosti u Rektoratu.\nPreduzetništvo mladih strateški je važno za Srbiju, rekao je Vladimir Jovanović, zamenik direktora sektora za MSP Razvojne agencije Srbije (RAS), ističući da je RAS u 2017. dobio oko 1.200 prijava za bespovratna sredstva za startapove, što je mnogo više nego prošle godine. “To pokazuje da mladi sve više vide budućnost u preduzetništvu”, ocenio je Jovanović.\nNa skupu je prikazan film Privredne komore Srbije “Ne čekajmo prilike, stvorimo ih zajedno” sa 10 najuspešnijih priča mladih preduzetnika. Među njima, predstavljen je “Tim pametne plaže” koji su osmislili suncobrane koji na sebi imaju solarne panele, a sve vreme su podešeni tako da senka pada na onog ko ispod njih leži. Uspešni su bili i srednjoškolci iz Leskovca Danilo i Milan, koji su napravili prototip uređaja koji meri nivo alkohola u krvi uz pomoć bilo kog pametnog telefona. Tu su i braća Milošević iz Aranđelovca, koji su nastavili očev biznis pravljenja produžnih kablova sa keramičkim jezgrom, unapredivši ga uvođenjem inovacija kao što su integrisani Wi-fi i android aplikacija. Bežičnim putem korisnici mogu da kontrolišu korišćenje električnih uređaja prikačenih na kablove van svojih kuća. Premijerno je prikazana i Seezer aplikacija, koja ima mogućnost da fotografiše iz dva ugla – prednjeg i zadnjeg, koristeći obe kamere na telefonu.\nNakon projekcije filma, održana je i panel diskusija ”Mladi i privreda - realnost i budućnost startapa u Srbiji” na kojoj su predstavnici javnog i privatnog sektora govorili o potencijalu preduzetništva mladih, izazovima, budućim planovima i trendovima koji su ujedno i budućnost privrede.\nMihajlo Vesović, zamenik generalnog menadžera PKS istakao je da nova digitalna revolucija donosi promenu poslova, da se stvaraju nova zanimanja dok će se neka ugasiti. Budućnost je u digitalnoj industriji i kvalitetnoj edukaciji, poručio je Vesović.


Djeca iz vrtića sutra u posjeti Domu za stara lica | Palelive.com\nPočetna Novosti Aktuelnosti Djeca iz vrtića sutra u posjeti Domu za stara lica\nMališani iz Dječijeg centra „Bubamara“ sa Pala posjetiće sutra u ovom mjestu Dom za stara lica gdje će za korisnike prirediti prigodan kulturno-umjetnički program povodom 8. marta.\nDirektor vrtića Slavka Brezo rekla je Srni da su djeca priredila osmomartovske čestitke za 37 korisnica Doma, te da će im podijeliti i prigodne poklone.\nDom za stara lica sutra će u 9.30 časova posjetiti više od 30 mališana sa vaspitačima.\n„Želimo da im bar na kratko uljepšamo svakodnevnicu i pokažemo im da nisu zaboravljene“, rekla je Brezo.\nPrethodni članakDanas edukacija o uzgoju malina\nNaredni članakOdržano predavanje o poljoprivrednoj proizvodnji


Kako funksioniše The Balkan Forum: Otključavanje potencijala za pokretanje regionalne promene\nThe Balkan Forum služi kao platforma za sazivanje različitih lidera u svim sektorima: civilnog društva, privatnog društva i vlade. Deluje kao neutralni posrednik i posrednik za identifikovanje mogućnosti i obećavajući katalizator sarađujuće inicijative, i iskoristiti će resurse, sredstva i odnose da inkubiraju i pojačaju podeljene strategije za promenu. Forum će svesno podsticati eksperimentisanje i inovaciju, posebno kada dopre do vlade radi izgradnje konsenzusa, prevesti ideje u dela, i prevazići će retorike o saradnji ka realnoj realizaciji politike.\nKo je uključen: Povezivanje partnera i pojačavanje glasova\nThe Balkan Forum cilja da poveže različite inicijative, razne zainteresovane stranke, i rastuće socijalne preduzetnike kako bi se omogućila saradnja i maksimalno uticala. Putem neprekidnog dijaloga s rastućom mrežom lidera iz civilnog društva, akademske zajednice, biznisa i vlade, Forum pomaže svojim partnerima da identifikuju mogućnosti za zajedničke akcije, razvijaju koordinirane strategije, i da se proizvede dnevni red prethnodno i međusobno dogovorenih akcija. Forum je posvećen angažovanju mladih mislilaca i inovativnih preduzetnika i takođe je posvećen pojačavanju progresivnih glasova. Forum će okupiti i uspostaviti nove inicijative, i ojačati rad širokog spektra pojedinaca i organizacija koje su spremni da sarađuju preko granice i sektora u potrazi za zajedničkim razvojnim regionalnim ciljevima.\nGde funksioniše The Balkan Forum: Definisanje obima i regiona\nThe Balkan Forum ima prostran, fleksibilni pogled na balkanski region i ne traži da isključi zemlje. Kao polazna tačka, Forum je fokusiran na Zapadni Balkan i Grčku - region koji obuhvata države koje teže ka članstvu u EU, između najstarijeg balkanskog člana EU (Grčka) i najnovijeg člana EU (Hrvatska). U prilagođavanju današnjih aktivnosti, Forum proširuje svoju komunikaciju sa Bugarskom, Rumunijoom i Turskom. Forum ne gleda samo u regionu, nego uzima u obzir položaj i odnos ostalih regiona, unutar i van Evrope. Takođe, nastoji da uči od uspeha i padova drugih regionalnih inicijativa.\nVodeći koncepti rada The Balkan Forum\nPozitivni dnevni red fokusiran na akciju: Dovodeći ljude na regionalni razgovor koji naglašava prednosti saradnje i mogućnosti za održivi razvoj, Forum pokreće proces u okviru kojeg je moguće identifikovati zajedničke interese i zajedničke koristi. Forum ima pragmatičan pristup i fokusira se na projekte koji su izvodljivi, koji uživaju u širokoj podršci, a to može da pomogne u rešavanju konkretnih problema.\nProširenje dijaloga i konsenzusa: Efikasna regionalna saradnja zahteva bližu i inkluzivnu prekograničnu saradnju i sektora, uključujući civilno društvo, privatni sektor i vladu. Omogućavanje različitim akterima da se uspostave nova partnerstva, istovremeno pojačavaju glasove mladih i marginalizovanih lidera, Forum pokušava da pomogne da otključa potencijal za kolektivni razvoj na Balkanu. Forum se oslanja na kontinuirani dijalog sa rastućim mrežama partnera koji definišu svoje strategije, identifikuju prioritete i formulišu akcione planove.\nPotencijali resursa u regionu: Region poseduje resurse, talenat i potencijal da stvori rešenja za probleme sa kojima se suočava. To je dokazano brojnim inovativnim inicijativama koje već postoje na lokalnom i regionalnom nivou. Nažalost, takve inicijative često su ostavljene sa strane radi koristi više konvencionalnih ideja i rešenja. The Balkan Forum želi da poveže, ojača i utiče na budućnost inicijative, institucije i mreže u regionu, pomagajući inkubiranju i povećavanju efektivne strategije za promenu. Uspeh i integritet Foruma se oslanja na stručnost i talenat pojedinaca u pojedinačnoj mreži.\nLekcije, ne šematski planovi: Pristup saradnji se ne može uvoziti iz drugih regiona; ali Forum može izvući pouke iz iskustava drugih. Forum je platforma za razmenu inspiracije i ideje o tome kako da se podstaknu produktivni odnosi i dijalog, čak i u vreme krize.


TREBA LI DA PROVERAVAMO ANTITELA POSLE VAKCINE - Direktorka laboratorije "Vatreno oko" rešava jednu od najvećih dilema građana - Informer\nRTS | 20. 02. 2021.\nDirektorka laboratorije "Vatreno oko" u Beogradu Snežana Jovanović kaže za RTS da je procenat pozitivnih testova sve veći i da ih je dnevno oko 30 odsto. Objasnila je kada se radi antigensko a kada pi-si-ar testiranje, i da li građani nakon druge doze vakcine treba da proveravaju nivo antitela.\nSnežana Jovanović je, gostujući u Jutarnjem dnevniku RTS-a, navela da je poslednjih nedelju dana povećan broj testova koji se urade u laboratoriji "Vatreno oko".\n"Mada to nije kao u prethodnom periodu kada smo radili 3.000 do 3.200 dnevno, sada otprilike maksimalno uradimo od 1.000 do 1.100 testova, ali od toga je 30 procenata pozitivnih", kaže Jovanovićeva.\nObjašnjava da se dnevno uradi manji broj pi-si-ar testova jer su neke druge laboratorije, poput one u Gradskom zavodu za javno zdravlje, počele da rade.\n"To je razlog manjeg broja analiza koje na dnevnom nivou uradimo, ali procenat pozitivnih je sve veći", napominje Jovanovićeva.\nNa pitanje da li će se u narednom periodu situacija komplikovati, Jovanovićeva smatra da će se tokom sledeće nedelje povećati broj pozitivnih.\nGovoreći o tome kada treba da se uradi test i koji: pi-si-ar ili antigenski, Jovanovićeva objašnjava je antigenski test pozitivan jedan do tri dana pre pojave simptoma i pet do sedam dana nakon pojave simptoma.\n"Nekada smo osobi koja ima kliničku sliku i biohemijske analize koje ukazuju na kovid, rendgenski snimak preporučivali pi-si-ar, sada se prvo radi antigenski test, a ukoliko je on negativan, a postoji sumnja na kovid 19, onda se radi pi-si-ar", navela je Jovanovićeva.\nOdgovarajući na pitanje šta ako je neko negativan na testu a ima sve simptome, Jovanovićeva kaže da se dijagnoza ne postavlja na osnovu testova.\n"Ono što je osnovno pravilo kod kovida 19 to je ponavljanje testiranja. Dijagnoza se može postaviti na osnovu kliničke slike, biohemijskih parametara, rendgenskog snimka pluća. Dakle, ponavljanje pi-si-ar testa je zlatno pravilo, jer će sigurno u nekom trenutku biti pozitivan", ističe Jovanovićeva.\nNa pitanje da li u "Vatrenom oku" mogu da otkriju i britanski soj virusa, Jovanovićeva kaže da oni samo rade pi-si-ar testove kojima se dokazuje prisustvo virusa.\n"Ne radimo sekvenciranje genoma, a takođe nemamo ni taj novi tip testova koji u jednom aktu može iz ekstrahovane nukleinske kisleine virusa da potvrdi prisustvo novih varijanti. Postoje testovi kojima se može utvrditi prisustvo novih varijanti, ali mi njima trenutno ne raspolažemo", rekla je Jovanovićeva i dodala da se druge laboratorije u Srbiji time bave.\nGovoreći o tome savetuje li se građanima da proveravaju antitela nakon primljene druge doze vakcine, Jovanovićeva kaže da ne savetuje i da nema potrebe za tim, jer "vakcine zaista rade".\nvatreno oko Korona antitela snežana jovanović


TRGOVCI NESREĆOM: Roba iz humanitarne pomoći prodaje se na pijacama\n25. maj 2014. 09:03:12\tPročitano 2633 puta\n"Oni koji zloupotrebljavaju humanitarnu pomoć i pokušavju da se okoriste na taj način, biće procesuirani", ukazao je Mali na sednici Štaba za vanredne situacije Beograda. Mali je naložio komunalnoj policiji, inspekciji i direktoru Javnog komunalnog preduzeća "Gradske pijace" da sprovedu kontrolu.\nDirektor javnog preduzeća "Beogradvode" Miloš Milovanović izjavio je da je da je glavni grad "potpuno bezbedan na svim odbrambenim linijama" jer vodostaj Dunava stagnira na 630 santimetara, a u nedelju će dostići najviše 635 santimetara.Šef Koordinacionog tima za praćenje stanja na klizištima i zamenik gradonačelnika Andreja Mladenović kazao je da će danas biti doneto uputstvo za koordinaciju rada policije, Elektrodistribucije i javnih komunalnih preduzeća u slučaju pojave klizišta.\nMladenović je istakao da će gradjani klizista moći da prijave "Beokom servisu". Gradski sekretar za zaštitu životne sredine Goran Trivan izjavio je na sastanku da će zaprašivanje iz vazduha protiv komaraca početi sutra, u subotu, dok je zaprašivanje sa zemlje već u toku.\nViše iz ove kategorije « Saopštenje Saveta RRA povodom isključenja stranih kanala iz kablovskih distributivnih sistema Vanredno zasedanje Nacionalnog saveta za zaštitu potrošača zbog poplava »


Rezultati pretrage za: Marija Zaharova\nOdgovor Moskve na odluku Litvanije da blokira ruski transport robe ka Kaljingradskoj oblasti na osnovu EU sankcija neće biti diplomatske, već praktične prirode, poručila je danas portparolka ruskog ministarstva spoljnih poslova Marija Zaharova.\nZaharova: Zapad puca sebi u glavu limitiranjem uvoza ruskih energenata\nPortparolka ruskog Ministarstva spoljnih poslova Marija Zaharova ocenila je danas da Zapad „puca sebi u glavu” nastojanjem da ograniči uvoz energenata sa naftnih i gasnih polja u Sibiru zbog sukoba u Ukrajini, za razliku od Kine kojoj se isporučuje sve više energije.\nZaharova o izjavama Šolca: Zar su to prijatelji Srbije?\nPortparolka Ministarstva spoljnih poslova Rusije Marija Zaharova kritikovala je sinoć nemačkog kancelara Olafa Šolca zbog njegovih izjava u vezi sa tzv. Kosovom i evropskom budućnošću Srbije.\nZaharova: Rusija neće preduzimati recipročne korake\nPortparolka ruskog Ministarstva spoljnih poslova Marija Zaharova izjavila je danas da Rusija neće preduzimati recipročne korake prema zemljama koje su sprečile posetu ruskog ministra spoljnih poslova Sergeja Lavrova Srbiji, uz poruku da "ništa ne prolazi nezapaženo".\nZaharova: Zašto Nemačka ćuti o blokadi ruskih medija u Evropi\nPortparolka Ministarstva inostranih poslova Rusije Marija Zaharova je, komentarišući izjavu ambasade Nemačke o nesmetanom radu ruskih novinara u toj zemlji, podsetila na blokadu ruskih medija u Evropi i dodala da očekuje komentar Nemačke o slobodi govora.\nZaharova o izjavi Tras o pogubnom uticaju Rusije na Balkan\nPortparolka ruskog Ministarstva spoljnih poslova Marija Zaharova reagovala je na izjavu šefice britanske diplomatije Liz Tras o "pogubnom uticaju Rusije na Balkan", podsetivši na to kako je zapadna koalicija zajedno s Londonom trgovala organima i švercovala oružje na Kosovo i Metohiju 90-ih godina prošlog veka.\nPortparolka Ministarstva spoljnih poslova Rusije Marija Zaharova smatra da su neumesne ocene premijerke Srbije Ane Brnabić da Rusija sada u Ukrajini radi ono što je Zapad uradio Srbiji 1999. i 2008. godine.\nZaharova: Akcije Rusije u Ukrajini legitimne, akcije Ukrajine u Donbasu ne\nRuske akcije u okviru specijalne vojne operacije u Ukrajini legitimne su za razliku od 'genocida koji je Kijev izvršio u Donbasu', izjavila je portparolka ruskog Ministarstva spoljnih poslova Marija Zaharova.\nZaharova: Odgovorićemo na sve mere SAD, čak i idiotske\nPortparol Ministarstva spoljnih poslova Rusije Marija Zaharova, komentarišući predlog američkog Kongresa da se Rusija proglasi „sponzorom terorizma“, izjavila je da će Rusija odgovoriti na sve mere, uključujući, kako kaže, i idiotske, prenosi Sputnjik.\nZaharova: Rusija i Ukrajina nastavljaju onlajn pregovore\nRuska i ukrajinska strana nastavljaju pregovore o rešavanju situacije u Ukrajini u onlajn formatu, izjavila je danas portparol ruskog Ministarstva spoljnih poslova Marija Zaharova.\nZaharova: Na svaki neprijateljski korak SAD uslediće reakcija\nSvaki neprijateljski korak Vašingtona obavezno će biti propraćen reakcijom koja će biti bolna po Sjedinjene Američke Države, navela je danas portparolka Ministarstva spoljnih poslova Rusije Marija Zaharova.\nMoskva: Odbijanje ruske rezolucije u SB UN je cinizam Zapada\nPortparolka ruskog ministarstva spoljnih poslova Marija Zaharova ocenila je kao cinizam Zapada neusvajanje ruske rezolucije o humanitarnoj situaciji u Ukrajini u Savetu bezbednosti Ujedinjenih nacija.\nZaharova: Olbrajt je bila idelog bombardovanja Beograda\nPortparolka ruskog ministarstva spoljnih poslova Marija Zaharova nazvala je danas bivšu američku državnu sekretarku Medlin Olbrajt ideologom bombardovanja Beograda.\nZaharova: Odluka o Severnom toku 2 uticaće na odnose Rusije i Nemačke\nOdluka Berlina da prekine sertifikaciju gasovoda Severni tok 2 naneće nepopravljivu štetu rusko-nemačkim odnosima, poručila je portparolka ruskog Ministarstva spoljnih poslova Marija Zaharova.\nZaharova: Sajber teroristi napadaju sajtove ruskih ambasada\nPortparolka ruskog ministarstva spoljnih poslova Marija Zaharova izjavila je danas za TV kanal "Rosija-24" da su sajtovi ruskih ambasada suočeni sa hakerskim napadima "sajber terorista" iz Ukrajine.\nZaharova: Ne može se ignorisati konfrontaciona politika NATO\nRusija ne može da ignoriše konfrontacionu politiku NATO, posebno kada ključna bezbednosna pitanja koja zabrinjavaju Moskvu ostaju bez odgovora, poručila je danas predstavnica ruskog ministarstva spoljnih poslova Marija Zaharova.\nLavrov: Postoji šansa da se svet vrati međunarodnom pravu\nRuski ministar spoljnih poslova Sergej Lavrov izjavio je danas da se nada da i dalje postoji šansa da se svet vrati međunarodnom pravu i međunarodnim obavezama, ali i naglasio da NATO "ima 'apetit' prema celoj planeti".\nZaharova: Retorika Zapada gora kad im ne odgovara domaćin OI\nRetorika zapadnih medija se tradicionalno pogoršava kada domaćini Olimpijskih igara nisu države koje bi zapadni svet više voleo, poručila je danas portparolka Ministarstva spoljnih poslova Rusije Marija Zaharova.\nRusija: Vlasti u Prištini pokušavaju da istisnu misiju UN\nSituacija oko ruskog državljanina i službenika UN Andreja Antonova koga su privremene prištinske institucije proterale još uvek nije rešena, saopštila je zvanična predstavnica Ministarstva inostranih poslova Rusije Marija Zaharova na nedeljnom brifingu.\nZaharova: Da li to SAD više ne podržavaju suverenitet Kosova?\nAnalizirajući nedavnu izjavu američkog državnog sekretara Entonija Blinkena koji je rekao da je cilj Vašingtona u razgovorima s Moskvom da odbrani temeljne principe međunarodnih odnosa koji ne dozvoljavaju nasilne promene granica, predstavnica ruskog ministarstva spoljnih poslova Marija Zaharova zapitala se danas da li to znači da SAD više ne podržavaju suverenite tzv. države Kosovo.\nZaharova: UN da odgovori, Priština pokušava da istisne UNMIK\nRusija očekuje da će rukovodstvo Ujedinjenih nacija na odgovarajući način reagovati na akcije Prištine protiv predstavnika misije UN na KiM, poručila je danas portparolka ruskog Ministaerstva spoljnih poslova Marija Zaharova, komentarišući odluku Prištine da proglasi ruskog zvaničnika u Unmiku za personu non grata.\nZaharova: Nehumani tretman prema Asanžu\nPostupci zapadnih zemalja protiv osnivača „Vikiliksa“ Džulijana Asanža usmereni su na „istrebljenje” tog čoveka, izjavila je portparolka ruskog Ministarstva spoljnih poslova Marija Zaharova.\nZaharova o proterivanju diplomata: Licemerne optužbe NATO-a, Moskva će odgovoriti\nOptužbe NATO o "zlonamernim akcijama" ruskih diplomata neosnovane su i licemerne i Moskva će odgovoriti na njihovo proterivanje, saopštila je portparolka Ministartstva spoljnih poslova Rusije Marija Zaharova.\nZaharova: Ćutanje SAD-a odgovor na molbe za spas iz Kabula\nPortparolka Ministarstva spoljnih poslova Rusije Marija Zaharova izjavila je danas da je aerodrom u Kabulu preplavljen ljudima kojima je potrebna američka podrška, ali "da je ćutanje odgovor".\nStoltenberg: Moskva i Minsk da ne prete članicama NATO\nGeneralni sekretar NATO Jens Stoltenberg upozorio je danas Rusiju i Belorusiju da ne prete članicama Severnoatlantskog saveza, nakon što su beloruske vlasti prisilno prizemljile putnički avion "Rajanera" koji je bio na letu Atina - Vilnjus unutar EU.\nRadikalni Albanci pretvorili su Kosovo u "kriminalnu crnu rupu Evrope", izjavila je danas portparol ruskog Ministarstva spoljnih poslova Marija Zaharova.\nPrag sa zanosom i strašu uništava bilateralne odnose sa Rusijom, izjavila je portparolka ruskog Ministarstva spoljnih poslova Marija Zaharova, komentarišui izjave čeških vlasti.\nRusija pozvala ambasadora iz SAD na konsultacije u Moskvu nakon Bajdenovih izjava\nRusija je u sredu pozvala svog ambasadora u Sjedinjenim Državama u Moskvu radi konsultacija o budućnosti američko-ruskih veza nakon što je američki predsednik Džo Bajden rekao da će Vladimir Putin "platiti cenu" za navodno mešanje u izbore.\nZaharova: Neprijateljske odluke Poljske, Nemačke i Švedske\nOdluke Varšave, Berlina i Stokholma o proglašenju trojice ruskih diplomata personama non grata su neutemeljene i neprijateljske, izjavila je danas portparolka ruskog Ministarstva spoljnih poslova Marija Zaharova.\nZaharova: Posle izjave Kosneta jasno – Zapad je pokušao da podstakne krvoproliće na Kosovu\nIzjava američkog ambasadora u Prištini da Amerikanci nisu ginuli da bi se stvorila „velika Albanija“ ili „velika Srbija“, vodi ka samo jednom logičnom zaključku - da krvoproliće na Kosovu nije bilo rezultat nekakvog „sticaja okolnosti“ niti politike Beograda, već su to pokušavali da podstaknu na Zapadu, ističu u Moskvi.\nZaharova o "ruskim pretnjama" Poljskoj: Plašite se Boga\nLogika Varšave je da za sve treba optužiti Moskvu, izjavila je danas portparolka ruskog Ministarstva spoljnih poslova Marija Zaharova i poručila portparolu ministra-koordinatora poljskih specijalnih službi Stanislavu Žarinu da treba da se plaši Boga.\nZaharova: SAD namerno ruše sistem strateške stabilnosti\nPortparolka ruskog Ministarstva spoljnih poslova Marija Zaharova rekla je da Sjedinjene Američke Države namerno ruše sistem strateške stabilnosti, jer smatraju da na takvo ponašanje imaju ekskluzivno pravo.\nZaharova o Klarku: Bombarovao SRJ, a sada radi na KiM\nBivši komandant NATO u Evropi Vesli Klark, koji je naredio bombardovanje Jugoslavije, sada je povezan sa dve velike kompanije koje posluju na Kosovu, izjavila je danas portparolka ruskog Ministarstva spoljnih poslova Marija Zaharova.\nZaharova o severu Kosova: Zatezanje omče i potiskivanje Srba\nRusko Ministarstvo spoljnih poslova optužilo je danas SAD i njegove saveznike u NATO-u zbog najave mogućeg naoružavanja opozicije u Venecueli.\nZaharova: Ne planiramo evakuaciju državljana iz Venecuele\nRusija ne planira da evakuiše svoje diplomate i građane iz Venecuele, izjavila je danas portparolka ministarstva spoljnih poslova Rusije Marija Zaharova.\n9:18 Jun 25, 2022\n8:21 Jun 25, 2022\nJužna strana Lisičanska pod kontrolom ruske vojske\n8:14 Jun 25, 2022\nU poplavama u Bangladešu udavilo se petnaestoro dece\n17:59 Jun 24, 2022\nUNHCR: Tone humanitarne pomoći poslate u Avganistan\n15:29 Jun 24, 2022


„Veliko spremanje“ naše kuće\nSedamnaestog februara 2008. godine Amerika i njeni sateliti su nam i formalno oteli Kosmet, uprkos protivljenju većine stanovništva naše planete. Time je 17. februar 2008. godine postao datum - međaš u istoriji međunarodnih odnosa, datum kada je u svetu nasilje zamenilo princip saradnje, diktatura principe nedovoljno ostvarene demokratije, samovolja poništila pravo.\nPaket mera naše vlade sadrži, kako je najavljeno, aktivnosti koje će sprovoditi državni organi. Organizovaće se protestni mitinzi širom zemlje, ispisivati protestni napisi u štampi, neki će možda nositi i crni flor na reveru i sl. Međutim, te mere su jednosmerne, okrenute samo prema spasavanju Kosmeta i predstavljaju samo manji deo ogromnog posla koji nam predstoji u borbi za Kosmet. Nije dovoljno samo protestovati i uzvraćati Americi i Zapadu kontramerama. Bitno je da se mi oslobodimo svega lažnog, nemoralnog i štetnog što su nam rukovodstva zapadnih država nametnula. Oko ovakvog nacionalnog „Velikog spremanja“ sve političke partije moraju da se ujedine. Proameričke, izdajničke liliputanske partije će nestati. U Evropsku uniju da uđemo uspravni i samosvojni, a ne kao porobljena država. Srbija u Evropskoj uniji, ovakvoj kakva je danas, trebalo bi da bude podsticaj za stvaranje istinski demokratskog i ravnopravnog udruživanja evropskih naroda.\nNema nijednog segmenta našeg društva koji bi smeo izostati iz preispitivanja i dovođenja u saglasnost sa izmenjenim pravilima međunarodnih odnosa i novog položaja Srbije i sveta, a radi obezbeđenja nacionalnog interesa Srbije. U ovom napisu su telegrafski samo nabrojane neke od tih oblasti, bez rangiranja po značaju.\nNa prvom mestu kao uslov za „Veliko spremanje“ moramo se osloboditi korumpiranih političara pod stranim uticajem i kriminalaca. Međunarodnu državnu i političku saradnju sa Zapadom valjalo bi uskladiti racionalnim programom borbe za povratak Kosmeta u granice Srbije. Izvan toga, međunarodnu saradnju sa zapadom bilo bi razumno razvijati isključivo na stručnom nivou u svim oblastima za koje smo zainteresovani. U tom okviru, tu saradnju kao i usavršavanje naših studenata i naučnika proširiti na zemlje van američkog bloka zemalja.\nTV i radio stanice u Srbiji ne mogu zastupati interese Amerike i zapadne Evrope. U umetnosti, književnosti, muzici, slikarstvu i dr. prihvatati iz inostranstva, pogotovo sa zapada, samo istinske umetničke vrednosti, a odstraniti šund koji nam je nametnut, između ostalog i u filmskim programima televizije i u muzici...\nDruštvene nauke u Srbiji moraju da objasne lažnu demokratiju američkog i zapadnoevropskog tipa. Istorijske školske udžbenike osloboditi zabluda. U školama i na univerzitetima u programe, od prvog razreda osnovne škole do univerzitetske diplome, u svim godinama, ugraditi posebno poglavlje u kome će se prikazati istorija Kosmeta kao kolevke srpstva i dela Srbije.\nMoraju se preispitati nazivi ulica i trgova koja nose strana imena i ostaviti samo ona koja nas podsećaju na istinske prijatelje Srbije. Kao primer: čime nas je zadužio američki predsednik Džon Kenedi da ima svoju ulicu u Beogradu, a znamo čime nas je zadužio ruski predsednik Vladimir Putin. Svako srpsko selo na Kosmetu da ima svoju ulicu u gradovima Srbije, jer su Srbi na Kosovu danas najveći srpski heroji.\nUporedo sa merama vlade, valja organizovati niz dodatnih aktivnosti na pomoći Srbima na Kosmetu. Među najvažnije mere bi bile pomoć naroda iz matice Srbije u organizovanju povratka izbeglih Srba na Kosmet. Svako selo i grad na Kosmetu u kome Srbi čine većinu, da ima svog direktnog zaštitnika, grad u matici Srbije, koji će pomagati pobratimljenu srpsku opštinu na Kosmetu. Takve direktne odnose da uspostave i razne društvene, sportske, stručne i druge organizacije i institucije. Biblioteke širom Srbije bi mogle da izdvoje određeni kontingent iz svog knjižnog fonda za školske biblioteke u srpskim školama na Kosmetu.\nZa svaku državu koja će odbiti da prizna šiptarsko-američko-NATO kvazidržavu, u Novom Beogradu u Parku prijateljstva, zasaditi drvo prijateljstva. „Srbijašume“ bi mogla da organizuje omladinske brigade uz učešće dobrovoljaca mladih iz drugih zemalja na pošumljavanju Srbije. A za podsećanje na Srbe na Kosmetu, celine novih šuma da nose imena srpskih sela i gradova na Kosmet.\nZa ostvarenje ovog projekta vlada bi trebalo da oformi Odbor za izradu projekta u kome bi uzeli učešća i predstavnici Srpske akademije nauka i odgovarajući instituti. Posebni vladin organ bi se starao za njegovu realizaciju.\nOvaj projekat bi značio rad na obnovi međunarodnog prava i uspostavljanja ravnopravnih demokratskih odnosa među državama. Služio bi i kao podsticaj drugim zemljama da se angažuju u uspostavljanju novog pravednog međunarodnog poretka i za oslobađanje Organizacije ujedinjenih nacija od dominacije Amerike i njenih satelita.\nNeodgovoran odnos prema životinjama\nCrni talas članaka koji su se iznenada pojavili u velikom broju novina i kojima se za najveću pošast civilizacije proglašavaju psi jasno ukazuju da je grad krenuo da „uzvraća udarac“ društvima za zaštitu životinja koja su iznela činjenice o tome kako se sprovodi Strategija za rešavanje problema pasa lutalica. Ovim putem se optužuju društva kako nedovoljno rade na udomljavanju životinja i edukaciji, pri čemu se zaboravlja da je uzrok problema neodgovoran odnos prema životinjama i njihovo napuštanje. Dok gradska inspekcija kažnjava vlasnike pasa zato što nisu stavili korpu neagresivnom i pitomom psu, dotle se toleriše i ne sankcioniše izbacivanje životinja koje i jeste osnovni uzrok pojave pasa lutalica. Tužno je što sve ima prizvuk srednjovekovnih suđenja životinjama, dok čovek koji je iste pripitomio još pre 12.000 godina i otrgao iz prirode sada kao razumno biće odbija da preuzme odgovornost. Direktori škola koji nisu u stanju da obezbede školska dvorišta iako to moraju i mogu da učine elegantno prebacuju krivicu i podrivaju masovnu histeriju umesto da poprave ograde, zabrane dovođenje i hranjenje pasa u dvorištima koja redovno treba čistiti od otpadaka hrane. Cela situacija je posledica ozbiljne zamene teza, sistematskog neprihvatanja odgovornosti i zatvaranja očiju pred uzrokom, a to je čovekov neodgovorni i bahati odnos prema životinjama, a samim tim i prema ljudima.\nRusija će zaustaviti mašineriju smrti\nMediji ne spominju kako to da smo Ustavom iz 1975. godine samo u Srbiji imali dve autonomije, a Srbi su živeli u pet republika avnojske Jugoslavije, gde su doživeli etničko čišćenje! Znači, SAD je smetala Srbija, i dok se ne svede na beogradski pašaluk pre balkanskih ratova, ni oni ni EU se neće smiriti! To Rusija vrlo dobro zna!...Oni kao da im kažu: ‘’Mi vas samo gledamo i pratimo: šta ćete nam reći na kraju vaše šarade, kada se u svetu stvori još trista takvih država?’’... Kako može neko da nudi pristupanje EU, uz ispunjavanje određenih uslova, a šalje svoje trupe i civilne upravljačke strukture na Kosovo da bi ga otcepilo od Srbije, jer snage NATO sa tog prostora SAD povlači u Avganistan i Irak... Možda i u Iran, Siriju!?...Znači, EU, postaje neprijatelj islamskog sveta, nosilac globalističke politike hegemonizma i globalizma, jer ne bi američki presednik Džordž Buš predložio za taj prostor tri biliona dolara za vojsku, a u budžetu ima deficit 680 milijardi dolara?... Što pada dinar, što imamo dilere na ulici, što sada ‘’ganjamo’’ neku fudbalsku mafiju, to je trik određenih snaga u Srbiji, da nas medijski približe onim godinama kada je to stvarno na ulicama bilo, a mafija je u vrhu same vlasti, koja je, bar za ovaj režim, još nedodirljiva?... Kada se promeni vlast, isplivaće vani kao ribe iz mutne vode!\nPoznato je SAD i EU, šta su danas Rusija, Kina, Indija?... Ako je Rusija zaustavila jednog Hitlera, zaustaviće i 17. i 10. marta EU I SAD, gde mogu oni koliko hoće i kada hoće da priznaju ‘’nezavisno Kosovo’’, donose razne rezolucije i deklaracije, ali Kosovo nikada neće biti nezavisno! To kaže Srbija jer njeno ogromno iskustvo u tome se zaboravlja u Evropi, Balkanu!\nNažalost, tu lažnu nadu će najviše platiti stanovnici Kosmeta, kao i ekonomija EU?... Ali tada će sve biti kasno, jer je SAD ušla u tu recesionu šemu!...Pitaćemo za par godina republikance i demokrate kako će iz nje izaći, kao i Koraća iz LDP-a koji se nada da baš on, u novim izborima, i njegovi istomišljenici, jovanovićevci, biti ministri u srpskoj vladi?...To se nikada, neće dogoditi?...\nSamo, na kraju se pitam, gde će se skrasiti Agim Čeku, Tači i kompanija, kada sve karte moćnih budu stavljene na okrugli sto?...Niko ih više neće spomenuti, ali račun svom narodu, koga su godinama uništavali i zavaravali, moraju položiti! No, šta li će tada moćnici EU reći Srbiji, ili Srbi koji se pre spavanja u istu kunu i krste?...\nŠiptari razoružavali Italijane\nZa vreme nemačke okupacije Kosmeta 1941/44. godine, Italijani i šiptarska policija održavali su red na Kosmetu.\nU tom vremenu živeo sam u Prizrenu, i mada sam bio dete, veoma se dobro sećam tih događaja, a posebno Italijana, koji su prema nama, deci, bili veoma ljubazni, i uvek su nam davali čokolade.\nMeđutim, došla je 1943. godine i Italija je kapitulirala. Tada se dogodilo da je nemačka vojska, uz pomoć šiptarske policije (obučene u italijanskim uniformama) masovno razoružavala Italijane, i trpala ih veoma grubo u zatvore.\nMi, deca, sećajući se dobročinstva italijanskih vojnika, brali smo voće i nosili im u zatvore.\nSada, kada smo doživeli da nam Amerika oduzima Kosmet, i daje ga Šiptarima koji ničim dobrim nisu zadužili svet, Italija se oglasila i priznaje nezavisnost Kosmeta. Da li je svemu ovome potreban neki komentar?


Saopštenje povodom najave uvođenja verske službe u Vojsci Srbije | Ateisti Srbije\n← Sveti Sava u školama\nDan žena 2011. →\nSaopštenje povodom najave uvođenja verske službe u Vojsci Srbije\nPosted on 08.02.2011. by UO Ateisti Srbije\n[Peščanik , E-Novine ]\nUdruženje “Ateisti Srbije” skreće pažnju javnosti na niz problema koji će proisteći iz implementacije odluke o uvođenju verske službe u jedinice i ustanove Vojske Srbije koju najavljuje Ministarstvo odbrane.\nOvakav potez je suštinski nepotreban zato što su verska prava pripadnika Vojske Srbije (VS) u potpunosti već zagarantovana trenutno važećim Pravilom službe, kao i Zakonom o VS na takav način da se ne remeti kohezija i jedinstvo jedinica. Tako je, na primer, dozvoljeno nošenje manjih religijskih simbola, ali ispod uniforme. Garantovan je i poseban režim ishrane, svojstven verskoj tradiciji koju pripadnik VS poštuje, ukoliko to logistički uslovi dozvoljavaju. Takođe, dužnosti psihološke podrške vojnicima već obavljaju kvalifikovani vojni psiholozi koji su specijalizovani za rad u trupi, te je argument o psihosavetodavnoj funkciji vojnih sveštenika bespredmetan i može samo da dovede do dupliranja dužnosti i konflikta nadležnosti u praksi.\nPošto su verske organizacije politički i ideološki subjekti par exellance, da li će onda potpasti pod članove 12, 13 i 14 Zakona o VS, kojima se zabranjuje isticanje političkih obeležja, učestvovanje na političkim događajima u uniformi i garantuje ideološka, interesna i stranačka neutralonst VS? Šta će se desiti ukoliko vođstvo neke od veroispovesti zastupljenih u službi dođe u konflikt sa ustavnim poretkom države Srbije? Da li će u tom slučaju vojni sveštenici ostati lojalni svojim nadređenima u vojnoj ili u verskoj hijerarhiji?\nOvo su vrlo ozbiljna pitanja na koje zvaničnici Ministarstva odbrane ne daju nikakve odgovore, a veliko je pitanje kako će izgledati očekivana uredba o regulisanju odnosa Ministarstva odbrane i crkava, pošto, za razliku od Zakona o VS, nije bila predmet javne debate i nije bila izložena analizi i komentarima nezavisnih eksperata.\nTakođe, postavlja se i pitanje opravdanosti fiskalnog izdatka koji proističe iz zapošljavanja oko trideset vojnih sveštenika u oficirskim činovima u skladu sa pozicijom koju zauzimaju, osobito u vreme intenzivne krize kada je na hiljade iskusnih starešina otpušteno iz službe ili penzionisano, upravo zbog smanjenja izdataka za odbranu zemlje. Da li bi sistem odbrane imao više koristi od trideset dokazanih oficira ili proporcionalnog broja profesionalnih vojnika umesto sveštenika? Vojska već više od dve decenije nije dobila nijedan nov tehnički sistem od strateškog značaja, ali je zato prioritet uvođenje vojnog sveštenstva.\nOno što je, ipak, verovatno najbitnije jeste činjenica da se ovim činom blatantno gazi Ustav Republike Srbije, koji garantuje razdvajanje crkve od države. To nije ništa novo i samo je nastavak desetogodišnje tendencije koja je rezultirala dobijanjem veronauke u školama, verskih fakulteta na teretu budžeta, zamalo i kreacionizma u osnovnoškolskim udžbenicima i situacije u kojoj verske vođe, koje građani Srbije nisu birali, imaju uticaja na kreiranje politika, koje imaju posledice po sve, a ne samo pripadnike njihovih verskih zajednica. Ovaj potez Ministarstva odbrane će samo imati za posledicu ukupno slabljenje sistema odbrane a ne njegovo jačanje.\nPogledaj PDF: uvođenje verske službe u VS\nPogledaj PDF: увођење верске службе у ВС


Evropska investiciona banka plasirala 873 miliona evara u zapadni Balkan – SveVesti.net\nEvropska investiciona banka plasirala 873 miliona evara u zapadni Balkan\nJedan od ključnih ciljeva EIB tokom 2020. bila je podrška ubrzanju oporavka regiona od posledica pandemije, rekla je potpredsednica EIB Ljiljana Pavlova i dodala da su prošlogodišnje investicije u vidu novih kredita, grantova i pomoći bile za 50 odsto veće nego što su bile u 2019. godini.\nPodsetila je da je EIB, u okviru strategije TeamEurope, u maju prošle godine najavila paket direktne podrške Zapadnom Balkanu vredan 1,7 milijardi evra, i rekla da je do sada nešto više od milijardu evra “mobilisano” za ublažavanje posledica pandemije.\n“Najviše je ulagano u kreditne linije za mala i srednja preduzeća, zatim u transport, digitalizaciju, zaštitu životne sredine, kao i zdravstvo i energetiku”, rekla je Pavlova i najavila da će u neposrednoj budućnosti EIB nastaviti da podržava napore u okviru oporavka ekonomija od posledica pandemije, da će se fokusirati na finansiranje klimatske održivosti i zaštite životne sredine, kao i da će još više pažnje posvetiti malim i srednjim preduzećima, urbanom razvoju i regionalnoj koheziji.\nTokom prošle godine, EIB je u sektor transporta na Zapadnom Balkanu investirala 531 milion evra, i to u rehabilitaciju pruga, putne koridore X i Vc, a 100 miliona evra izdvojeno je za poboljšanje plovnih puteva duž Dunava i Save.\nPrema podacima EIB, zahvaljujući kreditnoj podršci te institucije u Srbiji je rekonstruisano 20 bolnica, dok su u toku radovi u kliničkim centrima u Beogradu i Novom Sadu, a u planu je i rekonstrukcija kliničkog centra u Kragujevcu.\nTokom 2020., EIB je sa 65 miliona evra kreditirala i modernizaciju osnovnih i srednjih škola u Srbiji, u okviru projekta “Povezane škole” za uvođenje digitalne opreme i brze internet veze.\n“Ovaj izuzetan projekat pokušaćemo da sprovedemo i u drugim zemljama u regionu”, najavila je Pavlova.\nPrevious Fiskalni savet: Odgovornim pristupom sprečiti preterano zaduživanje države\nNext Mnogi u riziku od siromaštva\nPejPal kupuje firmu za deponovanje kriptovaluta, trgovina pola milijarde dolara\nIzvoz kompjuterskih usluga iz Srbije u 2020. iznosio1,37 milijardi evra


Portal Sarajevo-RS.com - Srbija neće priznati Kosovo ni po cijenu ulaska u EU\nSrbija neće priznati Kosovo ni po cijenu ulaska u EU\nsreda, 22 novembar 2017 10:35\nSrbija neće priznati samoproglašenu nezavisnost Kosova ni po cijenu da ne uđe u EU, poručio je šef srpske diplomatije Ivica Dačić, koji se nalazi u službenoj posjeti Argentini.\nDačić je istakao da je članstvo Srbije u EU njen apsolutni spoljnopolitički prioritet.\n"Mi hoćemo dogovor, hoćemo pravedno i trajno rešenje, ali jednostrane akte da moramo da priznamo - to nikad, pa ni po cijenu da ne uđemo u EU", rekao je Dačić.\nOn je naveo da je nacionalni prioritet Srbije postizanje političkog rješenja za pitanje Kosova i Metohije i podsjetio da je predsjednik Srbije Aleksandar Vučić pokrenuo inicijativu kojom je otvoren unutrašnji dijalog o Kosmetu, radi postizanja zajedničkog i trajnog održivog dogovora o tom pitanju.\nDačić je rekao da je mjesto cijelog Balkana u EU i da bez inkorporiranja tog regiona, zajednički ekonomski i politički prostor na evropskom kontinentu neće biti potpun, prenijeli su beogradski mediji.\n"Vezivanjem napretka u pregovaračkom procesu za rezultate u dijalogu Beograda i Prištine, u naš evropski proces uveden je i treći akter, što predstavlja ozbiljno opterećenje za Srbiju", naglasio je Dačić.\nOn je istakao da je za Srbiju od posebnog značaja podrška koju joj Argentina pruža u njenim nastojanjima da očuva suverenitet i teritorijalni integritet.\nViše iz kategorije: « "Parkingservis" odnio ženi auto sa bebom na zadnjem sjedištu Vučić: Građani da gledaju u budućnost »


DSS I DVERI: Prodajom "Telekoma" vlast će prodati i vojnu bezbednost i deo suvereniteta! | Web-Tribune.com\nHome / U FOKUSU / DSS I DVERI: Prodajom „Telekoma“ vlast će prodati i vojnu bezbednost i deo suvereniteta!\n14. maja 2015.\tU FOKUSU 2 Comments\nDemokratska stranka Srbije i Pokret Dveri zatražili su danas od Vlade Srbije da ne prodaje preduzeće „Telekom Srbija“ i naveli da ta prodaja nije u bezbednosnom, nacionalnom i ekonomskom interesu i ocenili je kao oduzimanje suvereniteta države.\nPredsednica DSS-a Sanda Rašković Ivić kazala je da Telekom ima profit 15 milijardi dinara godišnje i da je potpuno neisplativo prodati takvu firmu. Ona je dodala da je dodatni problem i to što će privatizacijom mnogi ljudi koji rade u toj kompaniji ostati bez posla.\nRašković Ivić je kao poseban problem navela ugrožavanje nacionalne bezbednosti i dodala da mnoge zemlje Evropske unije nisu prodale svoje nacionalne operatore.\n„Telekom je preduzeće koje odlično funkcioniše, koje na godišnjem nivou ima profit 15 milijardi dinara. I vojska i policija i zaštićeni telegrami iz naših diplomatsko-konzularnih predstavništava, svi idu preko baznih stanica i antena Telekoma. Mi ćemo ostati goli kao pištolji i potpuno bez suvereniteta jer država koja ne može da plasira neke svoje tajne na način na koji ona to želi jeste država bez suvereniteta“, navela je Rašković Ivić na konferenciji za novinare ispred Vlade Srbije.\nPredsednica DSS-a ukazala da je Telekom važan jer podržava mnoge kulturne i sportske manifestacije i naučne institucije u Srbiji i da se prodajom neće smanjiti odliv mladih visokoobrazovanih ljudi.\nOna je dodala da ta stranka ima apsolutno pravo da traži obustavu prodaje Telekoma jer je 2011. godine prikupila 100.000 potpisa protiv prodaje nacionalnog operatora, a da isti oni koji su tada podnosili krivičnu prijavu protiv Vlade Mirka Cvetkovića i prodaje Telekoma sada žele da ga prodaju.\nČlan Starešinstva Dveri Vladan Glišić kazao je da kada se na jugoistočnim granicama Srbije izvode „velike terorističke akcije potpuno je nesuvislo i nenormalno predati jedan centar veze, čvorište veza kakav je Telekom, koji obezbeđuje komunikaciju svih vojnih, policijskih i bezbednosnih snaga“.\nGlišić je kazao da će taj pokret početi sa podnošenjem prijava zbog nepotizma i zloupotreba koje čini vlast u Telekomu. On je poručio onima koji imaju nameru da kupe Telekom da „nešto što je posledica krivičnog dela ne može da bude sigurno vlasništvo i da vode računa šta će se dešavati onog trenutka kada se promeni vlast“.\nKonferenciji za novinare ispred Vlade Srbije prisustvovali su čelnici Konfederacije slobodnih sindikata i sindikata Telekoma, kao i više desetina građana, od kojih su neki nosili parole protiv prodaje ovog profitabilnog preduzeća.\n(saopštenje Demokratske stranke Srvije i pokreta Dveri)\nTags bezbednost DSS Dveri prodaja suverenitet Telekom vlast\nPrevious AMERIČKO ORUŽJE, AGENS ORANŽ: Zbog toga su se rađala deca s nekoliko glava i s crvenom kožom! (VIDEO)\nNext JOŠKA BROZ UPOZORIO SRBE: Odluka o Dražinoj rehabilitaciji je posledica pritiska Zapada! Krajnji njihov cilj je rehabilitacija Hitlera!


Hronika Pocetna – Страна 300 – Studio B\nProtest Samostalnog sindikata poštanskih radnika održan je večeras ispred Glavnog poštanskog centra u Zemunu, odakle su učesnici protesta, na čelu sa predsednikom tog Sindikata Zoranom Pavlovićem, ponovili svoj zahtev - ukidanje suspenzija pojedinim radnicima "Pošte".\nSudar na Gazeli, povređene dve osobe\nDve osobe lakše su povređene u sudaru koji se dogodio večeras na mostu Gazela, u smeru ka Nišu.\nSekretar za vanredne situacije grada Beograda Darko Glavaš rekao je da je dete koje je oko 19 sati povređeno na Obilićevom vencu, u centru Beograda, upalo u odvod za ugalj, a ne u šaht, kao i da je "mališan imao samo blaže povrede".\nKontrolor u gradskom prevozu Milan Panić, koga su za vreme obavljanja svojih radnih obaveza pretukle dve osobe i koji je zadobio više udaraca u glavu, nalazi se u KBC Zemun, saopštila je danas služba za informisanje Grada Beograda.\nPoginula dvojica tinejdžera,dva mladića teško povređena\nU Smederevskoj Palanci noćas se dogodila saobraćajna nesreća u kojoj su dva mladića poginula, a dvojica zadobila teške telesne povrede, potvrđeno je Tanjugu u MUP-u.\nTeška nesreća kod Uba, stradala devojčica\nU direktnom sudaru dva vozila u selu Murgaš kod Uba jedna osoba je preminula, potvrđeno je Tanjugu u MUP-u.\nSprečeno isključenje gasa


U planu kompletno uređenje gradskog Korzoa i pešačke zone u Subotici\nNakon 15 godina prolongiranja ispunjenja zakonske obaveze da u nacionalno mešovitim sredinama treba da postoji posebno telo koje se bavi pitanjima suživota različitih nacionalnih zajednica, odbornici i odbornice su na današnjoj sednici Skupštine grada Subotice imenovali članove Saveta za međunacionalne odnose.\nSavet za međunacionalne odnose broji deset članova: dva predstavnika srpskog naroda, četiri predstavnika mađarske nacionalne zajednice i po jednog člana ispred hrvatske, bunjevačke, romske i crnogorske nacionalne manjine, a čine ga Jasmina Stevanović i Marko Marić kao predstavnici srpskog naroda, Andraš Koso, Ana Lulić Marki, Lili Sabo i Roland Sabo kao predstavnici mađarske nacionalne manjine, potom Slaven Dulić – predstavnik hrvatske nacionalne manjine, Branko Pokornić kao predstavnik bunjevačke nacionalne manjine, Rade Bulatović kao predstavnik crnogorske nacionalne manjine, i Klaudija Kurina, predstavnica romske nacionalne manjine.\nOdbornici su na današnjoj sednici doneli i Odluku o izradi Izmene dela Plana detaljne regulacije za deo prostora oivičen ulicama Maksima Gorkog, Beogradski put, Blaška Rajića i Senćanski put u Subotici – jugozapadni deo.\nPredsednik odborničke grupe Saveza vojvođanskih Mađara (SVM), Janoš Nagel, rekao je da će se kroz taj Plan u budućnosti izvršiti određene promene u pogledu izmeštanja Kvantaške pijace na Sivački put i izmeštanje kompleksa objekata Vatrogasne jedinice Subotica iz ulice Maksima Gorkog na kraj ulice Braće Radića.\n„Stav SVM-a je da se ograniči spratnost na tom prostoru koji se nalazi između naselja Prozivka i centra grada, da se tamo mogu izgraditi prizemne zgrade sa maksimalno jednim spratom i potkrovljem i ništa više preko toga, kao i da se to strogo kontroliše, a ne da se dozvoljava dogradnja još po jednog sprata ili nivoa. Takođe, da se uz svaki objekat obavezno obezbede i garažna mesta i odgovarajući broj parkova i dečijih igrališta“, objasnio je Nagel.\nJanoš Nagel, foto: NJ/Magločistač\nPredsednik Odborničke grupe “Aleksandar Vučić – Za našu decu”, Veljko Vojnić, rekao je da je važno da se ne zapostavi centar grada, za šta se planira da se u sledećem rebalansu budžeta obezbede sredstva za izradu projekta za potpuno uređenje gradskog Korzoa i pešačke zone u Subotici.\n„Građani će moći da daju svoje mišljenje na sve planove i dopune planova detaljnog uređenja, a postoji i obavezna javna rasprava. Jako je dobro da čujemo mišljenje građana, jer što više ljudi iznese probleme, tada možemo celovitije i bolje da uredimo naš grad“, rekao je Vojnić.\nPrema njegovim rečima, Javno preduzeće za upravljanje putevima, urbanističko planiranje i stanovanje već duže vreme priprema te planove.\n„Nadam se da ćemo već sledeće godine obezbediti sredstva za uređenje gradskog Korzoa“, naveo je Vojnić.\nOn je rekao i da je ovom javnom preduzeću povećan budžet za 141 milion dinara, a da će sredstva biti usmerena na razvoj putne infrastrukture.\n„Pre svega na izgradnju ulica u prigradskim naseljima i obodnim delovima samog grada, u mesnim zajednicama Makova Sedmica, Željezničko naselje i drugim mesnim zajednicama“, kazao je Vojnić.\nVeljko Vojnić, foto: NJ/Magločistač (arhiva)\nOd personalnih rešenja, lokalni odbornici i odbornice potvrdili su imenovanje Aniko Mihajlović za direktorku Gradskog muzeja Subotica, Saše Petkovića za direktora JKP „Subotička toplana“, Aleksandra Aleksića za direktora JKP „Subotičke pijace“ i Dejana Ljubisavljevića, za direktora Javnog preduzeća za prevoz putnika u gradskom i prigradskom saobraćaju „Subotica-trans“, svi na mandatni period od četiri godine.\nPojedini opozicioni odbornici su naveli da nisu optimisti kada su u pitanju imenovanja direktora javnih i javno komunalnih preduzeća.\n„Javna i javno komunalna preduzeća životare. To je jedno javno zamagljivanje činjeničkog stanja. Mala su to sredstva usmerena ka ovim preduzećima da bi se mogli ispuniti osnovni uslovi života u našoj zajednici“, ocenila je odbornica Demokratske stranke Srbije (DSS) Jelica Santrač ispred Odborničke grupe “Pokret građanske Subotice”.\nJelica Santrač, foto: NJ/Magločistač\nOna smatra da novoimenovani direktori neće bolje raditi, s obzirom na to da su i prethodne vlasti mnogo obećavale kao i ova.\n„U suštini, mi ne vidimo validne, racionalne, prave ishode onoga što oni obećavaju, a silna sredstva sa sva tri nivoa vlasti odlaze ne znamo ni sami kuda. Subotica stagnira, to imamo prilike da vidimo već deceniju unazad i to je nešto što nas kao građane duboko boli“, rekla je Santrač.\nKad je u pitanju izgradnja subotičke urbane sredine, ova odbornica smatra da se najavljenim planovima ugrožava jezgro grada:\n„Jasno je šta je pozadina toga i koji je to stepen korupcije, da se ne raščiste neke stvari, jer talas nove urbanizacije se približava centru grada i mi time ugrožavamo naše zaštićeno gradsko jezgro, ne čuvamo ga kao drugi narodi u svetu, već jednostavno dozvoljavamo da se to dešava“.\nJanoš Nagel Jelica Santrač Savet za međunacionalne odnose Skupština Grada Subotice Urbanizam Veljko Vojnić


Rusko-srpski centar u Nišu garantuje bezbednost čitavom balkanskom regionu /video, foto/ - 14.02.2020, Sputnik Srbija\n„Rusko-srpski humanitarni centar funkcioniše već osam godina i predstavlja garanciju humanitarne bezbednosti čitavom balkanskom regionu“, rekao je prvi zamenik... 14.02.2020, Sputnik Srbija\nSerbian Honorary Consulate in St. Petersburg, Manezhnaya Square 4 191011 Saint Petersburg Russia, Reciprocitetom koji vaze u diplomatskim odnosima i Rusija treba da ima Konzulat u Nisu.\nRuskim članovima humanitarnog centra dati diplomatski status.\n20:41 14.02.2020 (Osveženo: 21:31 14.02.2020)\n© Sputnik / Stefan ĐurićDogađaju prisustvovali su prvi zamenik ministra za vanredne situacije Ruske Federacije Aleksandar Čuprijan i ambasador Rusije u Srbiji Aleksandar Bocan-Harčenko.\nOn je zajedno sa ambasadorom Rusije u Srbiji Aleksandrom Bocan-Harčenkom prisustvovao obukama i vežbama spasavanja, koje su u Centru sprovele Vatrogasne i spasilačke jedinice MUP-a i Gorska služba spasavanja, pod vođstvom Sektora za vanredne situacije Republike Srbije.\nČuprijan je istakao i da čovečanstvo nije moglo da pobedi sve požare, ali da razumni ljudi uvek moraju da vode računa kako će minimalizovati buduće rizike.\n„Za vreme koje ćemo provesti ovde razmotrićemo perspektivu Centra, a siguran sam da ćemo uz zajedničku želju rešiti sve buduće zadatke“, rekao je on.\n© Sputnik / Stefan ĐurićU Rusko-srpsko humanitarnom centru prikazane demonstrativne vežbe u slučaju opasnosti\nU Rusko-srpsko humanitarnom centru prikazane demonstrativne vežbe u slučaju opasnosti\n© Sputnik / Stefan ĐurićPoseta ruskih zvaničnika Rusko-srpskom humanitarnom centru\nPoseta ruskih zvaničnika Rusko-srpskom humanitarnom centru\nZamenik ruskog ministra za vanredne situacije naveo je da su se okupili na prijateljskoj srpskoj zemlji da bi se videli sa srpskim kolegama i kolegama iz Međunarodne organizacije za civilnu odbranu, kako bi shvatili šta je u Centru urađeno i šta tek treba da se uradi.\n„S trenutnim kapacitetima Centra možemo smelo da tvrdimo da ovaj Centar sigurno ima budućnost“, rekao je Čuprijan.\nRuski ambasador u Srbiji Aleksandar Bocan-Harčenko istakao je važnost saradnje naših zemalja u humanitarnoj sferi i dodao da je naročito važno da se suzbiju humanitarne katastrofe na Balkanu.\n„Obilaskom Centra smo se uverili da je spreman na svaki izazov i da ima mogućnosti za razvoj koji će obezbediti još brže reagovanje u kriznim situacijama“, rekao je Bocan-Harčenko.\n© Sputnik / Stefan ĐurićDelegacija u Srpsko-ruskom humanitarnom centru\nDelegacija u Srpsko-ruskom humanitarnom centru\nRuskim zvaničnicima su predstavljeni kapaciteti i tehničke mogućnosti Centra, a prisutnima se obratio i državni sekretar Milosav Miličković, koji je istakao da je RSHC mnogo napredovao otkako je postao aktivni član Međunarodne organizacije za civilnu odbranu i dodao da je to članstvo veoma značajno za budućnost Centra.\nOn je rekao da je Rusija veliki prijatelj, što je potvrđeno tokom gašenja požara na Staroj planini u novembru 2019. godine.\n„Zahvalni smo Rusiji, ali i Međunarodnom centru za civilnu odbranu koji konstantno doprema opremu RSHC-u“, naveo je on.\n© Sputnik / Stefan ĐurićU Rusko-srpskom humanitarnom centru održane su vežbe spasavanja\nU Rusko-srpskom humanitarnom centru održane su vežbe spasavanja\nAndrej Kudinov, zamenik generalnog sekretara Međunarodne organizacije civilne odbrane, istakao je da će Centar dobiti podršku strateških partnera kao što su Rusija i ta organizacija.\n„Mi primećujemo veliki trud i doprinos Republike Srbije, a danas se videlo i u ovim pokaznim vežbama“, rekao je on.\n14 Februar 2020, 15:22\n14 Februar 2020, 16:49


Tviter: Važno je da naši korisnici znaju kada vlada kontroliše medije - Sindikat novinara Srbije\nKompanija Tviter saopštila je, nakon što je neke medije u Srbiji označila kao "medije koji sarađuju sa Vladom Srbije", a koji su je zbog toga optužili za cenzuru, da je toj društvenoj mreži važno da njeni korisnici znaju kada vlada finansijski i uređivački kontroliše medije.\nTa društvena mreža je pre nekoliko dana označila na svojoj platformi RTS, Radio-televiziju Vojvodine, Politiku, Tanjug, B92, TV Prva, TV Pink, TV Hepi, Kurir i Informer tagom „Medij koji sarađuje sa Vladom Srbije“.\nU odgovoru za portal Istinomer, iz te kompanije kazali su da prave razliku između medija koji se finansiraju iz javnih sredstava i onih koje kontroliše država ili vlada i da je njihov „fokus na označavanju medija pod kontrolom države koji nisu oslobođeni od političkog uplitanja i pritiska vlade“.\nDodali su da medije koji su povezani sa državom definišu kao „medije u kojima država vrši kontrolu nad uređivačkim sadržajem putem finansijskih sredstava, direktnih ili indirektnih političkih pritisaka i/ili kontrolom nad produkcijom i distribucijom“.\n„Smatramo da je važno da ljudi na Tviteru znaju kada vlada kontroliše medije finansijski i uređivački. Ova kontrola može da se vrši ili kroz autocenzuru ili kroz objavljivanje informacija po direktivi vlade. Nećemo objavljivati spisak svih naloga koji imaju oznaku da sarađuju sa državom, da države koje bi da izbegnu ovakvo označavanje ne bi izigrale sistem otvaranjem novih naloga“, piše u odgovoru te kompanije.\nNaveli su i da su konsultovali „brojne zainteresovane strane, uključujući akademike i istraživače, civilno društvo, vladu, stručne organizacije i one koji koriste njihovu uslugu“ i da je, prema njihovom mišljenju, takvo označavanje naloga „efikasno, jer korisnicima pruža kontekst i informacije o poreklu naloga i njegovoj potencijalnoj nameri“.


Gradonačelnik opet obilazio radove na kolektoru - JUGPRESS\nGradonačelnik opet obilazio radove na kolektoru\nGradonačelnik Leskovca Goran Cvetanović opet je obilazio radove na kolektoru za prećišćavanje otpadnih voda.\nVrednost radova na izgradnji kolektora je 417,2 miliona dinara, dok je za usluge nadzora izdvojeno 46,5 miliona.”\n“Posao projektovanja i izgradnje i usluge tehničke kontrole i nadzora u ukupnom iznosu od blizu 464 miliona dinara finansira Vlada Republike Srbije preko Ministarstva zaštite životne sredine, a eksproprijaciju zemljišta na trasi kolektora finansira grad Leskovac i to u iznosu od blizu 27 miliona dinara,” rekao je Cvetanović.\nBudimir Stojiljković , koji upravlja ovim projektom, rekao je da je “zatrpavanje cevi najproblematičniji deo ovog složenog posla”.\nOn je ocenio i da je “verovatno” ovaj deo bio razlog iz kog je raniji projekat cevovoda za gradski kolektor propao jer, kaže “projekat nije određen po odgovarajućim normativima”.\nStojiljković je kao garanciju da će sada biti sve drugačije naveo to što “projekat sada ima 180 strana, za razliku od prethodnog koji je imao dvadesetak”.\nPo njegovim rečima ” kompletirano je 370 metara cevovoda, 620 metara je ispitano, zavareno, atestirano i delimično zatrpano do određenog sloja”.\nZavršetak radova na izgradnji kolektora za prečišćavanje otpadnih voda je planiran do 30. 05. 2020. godine.


selidbe beograd Oznaka - Selidbe Beograd\nОзнака: selidbe beograd\nKamionski prevoz, Medjunarodne selidbe, Selidbe, Selidbe Beograd, Selidbe Novi Beograd, Selidbe po Beogradu, Selidbe u Beogradu\nobjavio Selidbe Beograd\nSelidbe firmi mogu biti veoma kompleksan i dugotrajan proces. Ukoliko želite da selidba vaše firme prođe glatko, u kratkom roku i uz maksimalnu uštedu, na pravom ste mestu. Agencija za selidbe Beograd organizuje selidbe firmi u Beogradu ali i po celoj zemlji po najpovoljnijim cenama. Proširujete svoj biznis, zaposlili ste […]\nKamionski prevoz, Kombi prevoz, Medjunarodne selidbe, Selidbe, Selidbe Beograd, Selidbe Novi Beograd, Selidbe po Beogradu, Selidbe u Beogradu\nSelidbe stanova su s jedne strane lepa stvar a s druge jedna od stvari koje se mnogi ljudi plaše jer nisu sigurni koju agenciju da izaberu. Selidbe stana u Beogradu mogu biti naporne ako nešto krene po zlu i ukoliko selidbu stanova rade ljudi kojima to nije osnovna delatnost. Uzbuđenje […]\nKamionski prevoz, Kombi prevoz, Selidbe, Selidbe Beograd, Selidbe Novi Beograd, Selidbe po Beogradu, Selidbe u Beogradu\nUkoliko i vi u narednom periodu imate u planu seljenje Beograd, sa svojim uskim ulicama, nepreglednim krajevima i velikom gužvom, može biti vrlo nezgodan za organizovanje selidbe. Sve vrste seljenja Beograd naša agencija obavlja profesionalno i sa velikom pažnjom prema vašim stvarima, a sama selidba uvek protiče u najboljem redu, […]\nKamionski prevoz, Kombi prevoz, Selidbe, Selidbe Beograd, Selidbe po Beogradu, Selidbe u Beogradu\nSelidbe Zvezdara organizujemo po vrlo pristupačnim cenama, uz brojne pogodnosti koje vam možemo obezbediti ukoliko nas angažujete za obavljanje kompletne usluge selidbe. Zvezdara danas pokriva veliki deo nekadašnjeg Beograda, iz perioda kada se još nije bio izgradio kao danas. Jedna od velikih opština, Zvezdara je danas gusto naseljena, sa velikim […]\nSelidbe Zemun postale su deo poslovne prakse naše agencije od samih naših početaka, a iz godine u godinu sve veći broj naših klijenata angažovao nas je baš kada je trebalo da se organizuje selidba na teritoriji Zemuna i okoline, tako da smo skoro pa eksperti na ovom polju. Zemun je […]\nU prilici smo da vam ponudimo uslugu selidbe Vračar, kako ne biste morali sami da se selite u ovom delu Beograda koji karakterišu često uske ulice, neadekvatni prilazi i stare zgrade bez liftova. Dodatni problem mogu biti gužve u saobraćaju, neposedovanje prateće opreme koja je za selidbu neophodna, i slično. […]\nSelidbe Voždovac – Mnogi građani Beograda tvrde da je Voždovac jedna od najlepših opština, koja ima toliko raznolikih krajeva u kojima možete živeti, da svako za sebe može pronaći nešto. Ukoliko ste vi za sebe nešto već pronašli na teritoriji Voždovca, onda je sledeći korak koji vas očekuje selidba. Da […]\nSelidbe Surčin jesu deo naše standardne ponude usluga, koje smo uvrstili u naš asortiman iz razloga što imamo veliki broj zainteresovanih građana iz Surčina i okoline, kojima su potrebne naše usluge. Preselili smo veliki broj ljudi u Jakovo, koje postaje posebno interesantna destinacija poslednjih godina. Takođe, veliki broj naših klijenata […]\n1 2 Napred →


Predsednik Donald Tramp danas tvrdi da američki program za zaštitu mladih imigranata od deportacije "verovano mrtav" istakavši da ga opozicione demokrate "zapravo ne žele", već da samo žele da budu u mogućnosti da pričaju o tom pitanju.\nSudbina tog programa, koji od deportacije štiti blizu 800.000 imigranata, koje su roditelji davno, dok su još bili deca, ilegalno doveli Sjedinjene Države, je ovih dana u prvom planu političke debate u Vašingtonu.\nTo je deo diskusija izmedju Bele kuće i Kongresa oko novog finansijranja vlade kako bi se izbeglo delimično zatvaranje vlade u petak u ponoć kada američke agencije više ne budu imale sredstva za svoje operacije.\nTramp je prošle nedelje odbacio dvostranački predlog koji su mu ponudili troje republikanskih i troje demokratskih senatora za produženje tog programa poznatog kao DACA.\nZakonodavi su takodje apelovali za druge promene imigracione politike, uključujući povećanje finansiranja bezbednosti duž granice sa Meksikom gde je Tramp zahtevao izgradnju zida kako bi se osujetila dalja ilegalna imigracija.


Vranje ne zanimaju kradljivci uličnih poklopaca | Glas javnosti\nnedelja 22. januar 2012.\nPočetna > Srbija > Vranje ne zanimaju kradljivci uličnih poklopaca\nVranje ne zanimaju kradljivci uličnih poklopaca\nVranje svaki dan ostane bez poklopaca šahtova kažu u JP Vodovod i da su nemoćni sprečiti krađe\nVRANJE - U JP Vodovod u Vranju kažu da ne prođe skoro nijedan dan, a da im građani ne javljaju o otvorenim šahtovima sa kojih su lopovi u subotu uveče ukrali poklopce.\nIzvršni direktor u Vodovodu Božidar Đorđević rekao je novinarima da su oni nemoćni i da je krajnje vreme da policija počne ozbiljnije da se bavi ovim problemom, jer kradljivci tom preduzeću stvaraju ogromne štete.\n"Samo prošlog meseca, krađom livenih gvozdenih poklopaca sa kanalizacionih šahtova ili rešetaka sa atmosferske kanalizacione mreže, kradljivci su JP Vodovod pričinili štetu od 3,6 miliona dinara", kaže Đorđević.\nOn objašnjava da se krađe događaju najčešće u noćima tokom vikenda i navodi da u Vranju na 150 kilometara gradskih ulica sa oko 4.000 poklopaca.\nTehnički direktor Vodovoda Žika Mitrović objašnjava da je kradljivcima poklopaca motiv visoka cena livenog gvožđa na otpadima, ali ga čudi da do sada niko nije odgovarao za ove krađe.\n"Tačno je da kradljivci iz Vranja, poklopce koje mi proizvođaču plaćamo 15.000 dinara po komadu, prodaju otpadima u Bujanovcu, Presevu ili čak Leskovcu. Ali, zar je to problem da policija utvrdi ko tu vrstu robe prodaje i u kojim količinama".\nMitrović, takođe, upozorava da se, krađom poklopaca sa šahtova otvara i drugi problem – problem bezbednosti u kretanju i pešaka i vozila.\n"Mi trpimo dvostruku štetu. Najpre zato što moramo ponovo kupiti i postaviti na svoje mesto svaki poklopac ili rešetku za vodu, a drugo što gubimo svaki sudski spor povređenih pešaka ili oštećenih motornih vozila", ukazuje Mitrović.\nLozničani za grejanje duguju 138 miliona dinara


23. mart/ožujak, 2009.\nZvanična Priština očekuje da Savet bezbednosti podrži zahtev institucija Kosova o okončanju mandata misije Ujedinjenih nacija. Ocenjuje se da UNMIK ne može da funkcioniše posle proglašenja nezavisnosti Kosova.\nPrema rečima predstavnika, administracija Ujedinjenih nacija je imala važnu ulogu na Kosovu od juna 1999. godine, ali posle proglašenja nezavisnosti nadležnosti su prebačene na institucije Kosova, te raspoređivanja Euleksa, smatra se da su UNMIK i Rezolucija 12 44 prevaziđeni.\nZvaničnici Kosova kažu da je došlo vreme da i članice Saveta bezbednosti UN prihvate novu realnost. Portparol predsednika Kosova Džavit Bećiri:\n“Predsednik Sejdiu je više puta isticao da UNMIK treba da završi svoj rad kao uspešna misija koja je značajno doprinela Kosovu. Ali nove okolnosti posle proglašenja nezavisnosti i međunarodnog priznanja zahtevaju da institucije preuzmu odgovornost i same odlučuju o budućnosti Kosova.”\nNovostvorenu situaciju je prepoznao i Ban Ki Mun, koji je u izveštaju Savetu bezbednosti, naveo da institucije u Prištini misiju UNMIK-a vide kao prepreku normalnom funkcionisanju države. Misija UN radi u otežanim uslovima jer kosovske institucije smatraju da je njen mandat istekao, napisao je Ban.\nU Prištini se ocenjuje da je gašenje UNMIK-a neophodno pošto nastavak prisustva administracije UN posle proglašenja nezavisnosti stvara zbunjenost u pogledu podele nadležnosti.\nPortparol Vlade Kosova Memlji Krasnići ističe da je u takvim uslovima postojeća Rezolucija SB o Kosovu nevažeća.\n“Najbolje bi bilo da se Rezolucija 12 44 stavi van snage ili zameni nekom novom, pošto njene odredbe više nisu važeće jer je realnost drugačija. Sada imamo Euleks koji je došao na poziv institucija, i mandat te misije se zasniva na zajedničkom planu EU i Kosova”, navodi Krasnići dodavši da UNMIK ne može da zanemari takve činjenice.\nI lider opozicione Alijanse za budućnost Kosova Ramuš Haradinaj kaže da je UNMIK okončao svoju misiju još 17. februara prošle godine. Haradinaj smatra da bi UNMIK mogao zadržati prisustvo na Kosovu ali bez ikakvih administrativnih odgovornosti.\n“UNMIK treba da završi misiju koju je imao, a da dešavanja nastavi da prati putem posmatračke ili stručne misije, to bismo pozdravili jer želimo da budemo član UN”, kaže Haradinaj.\nUNMIK je kao misija UN i međunarodna administracija uspostavljen 1999. godine na osnovu Rezolucije 12 44 SB UN. Misija je imala zadatak da upravlja Kosovom, gradi institucije, prenosi ovlašćenja te uspostavi osnove za razgovore o statusu, bez prejudiciranja rešenja.\nPosle proglašenja nezavisnosti Kosova, 17. februara 2008. godine, na osnovu Sveobuhvatnog plana Martija Ahtisarija, sve nadležnosti sa međunarodne administracije su prebačene na kosovske vlasti. Počela je rekonfiguracija UNMIK-a i raspoređivanje Euleksa.\nAli pošto Ahtisarijev Plan nije odobren u tom telu Svetske organizacije, Rezolucija 12 44 je ostala na snazi, ali Kosovo funkcioniše na osnovu svog Ustava i Ahtisarijevog plana.


Podrška Grada u obilježavanju Svjetskog dana osoba sa autizmom\nUdruženje građana Centar za edukaciju „Tvoja riječ“ danas je organizovao tribinu pod nazivom tema „I-kao inkluzija, IOP – kao instrument“. Navedeni događaj organizovan je u okviru manifestacije „Autizam govori srcem“, a povodom obilježavanja Svjetskog dana osoba sa autizmom.\nUčesnici tribine su imali priliku da skrenu pažnju javnosti o značaju inkluzije, prihvatanju i uvažavanju razlika kod drugih, kao i o potrebama djece sa razvojnim poteškoćama i njihovih porodica. Takođe, predstavnici različitih institucija, škola, roditelji, predstavnici drugih udruženja razgovarali su o svojim iskustvima, potrebama, problemima, mogućim rješenjima i značaju milutisektorskog pristupa u daljem procesu inkluzije za djecu i osobe sa razvojnim smetnjama.\nTakođe, povodom obilježavanja Svjetskog dana osoba sa autizmom u organizaciji navedenog udruženja, u ponedjeljak, 2. aprila 2018. godine biće održan humanitarni koncert „Autizam govori srcem“. Pokrovitelj manifestacije je Ministarstvo porodice, omladine i sporta RS, a medijski pokrovitelj Radio televizija Republike Srpske.\nGrad Banja Luka je pružio podršku u realizaciji navedenih događaja kroz obezbjeđivanje prostora.\nTakođe, Grad će podržati i aktivnosti koje će Udruženje za pomoć licima sa autizmom „Djeca svjetlosti“ organizovati povodom Svjetskog dana osoba sa autizmom.


Gradonačelnik Subotice Bogdan Laban, pomoćnica gradonačelnika Marijana Cupać i načelnik Severnobačkog upravnog okruga Dragi Vučković sastali su se danas, u Gradskoj kući, sa ambasadorom Kraljevine Švedske u Republici Srbiji Janom Lundinom. Tom prilikom razgovaralo se o ulaganju u banju Palić i zaštitu životne sredine, kao i o saradnji švedskog grada Sandvikena sa Suboticom.\nSaradnja Subotice i Sandvikena traje već godinama, podsetio je gradonačelnik Bogdan Laban, i istakao da su mnogo toga naučili jedni od drugih. On je rekao da su ambasadora zanimala i ulaganja u zaštitu životne sredine i projekti oko banje Palić.\n- Ambasadora Lundina obavestili smo da ove godine intenzivno radimo, naročito na projektu sa 'KfW' bankom, o gradnji velnes centra i akva parka na Paliću, kao i o ulaganju u obrazovne i zdravstvene ustanove. Pohvalili smo se da ove godine počinjemo izgradnju novog fudbalskog stadiona za koji je projekat gotov. Očekujemo da ovo leto krenemo sa izgradnjom, da Spartak, ako igra u Ligi Evrope, bude domaćin u Subotici, da ne mora ide u Novi Sad ili Beograd – naglasio je Bogdan Laban.\nAmbasador Lundin je rekao da je već treći put u ovom gradu i da je zadovoljan ozbiljnim napretkom koji je vidljiv u Subotici.\n- Drago mi je da dolaze investitori i voleo bih da im se pridruže i švedski investitori. Saradnja Subotice i Sandvikena je izuzetno efikasna i želimo da razgovaramo o sličnoj saradnji između drugih gradova Švedske i Srbije. Švedska svake godine ulaže oko 14 miliona evra u bilateralnu saradnju sa Srbijom. U želji da nastavimo ovu saradnju iskustva sa Suboticom su nam izuzetno značajna. Analiziramo petogodišnju saradnju kako bi u narednih pet godina znali da odredimo kriterijume za novi period saradnje – kazao je Lundin.\nU oblasti zaštite životne sredine Švedska vrlo aktivno sarađuje sa nekim drugim gradovima u Srbiji, poput Niša i Leskovca, naveo je ambasador i dodao da se u Subotici aktivno prati situacija, da se razgovara sa gradovima, ali i sa Ministarstvom zaštite životne sredine o tome kako može da se učestvuje i koordinira u velikom poduhvatu koji se zove životna sredina.